Internet izdanje - 23. maj 2003.godine\nVreme sadasnje - Stize li namesnik u kraljevsku provinciju?\nBorba za bogatiju Srbiju\nDecji smeh iznad korova zaborava\nTuristi zakucali na seoska vrata\nKultura - ,,Povelja" - prepoznatljiva i sa novinama- Nove knjige\nStize li namesnik u kraljevsku provinciju?\nKako vreme prolazi sve je izvesnije, bar iz bistrih potoka i izvora bliskih vladi, da nam uskoro sleduju privremene, prinudne, pravovremene, od svega bolje, spasonosne i kako se vec zovu mere koje ce nam zivot na ovim prostorima uciniti lepsim, prihvatljivijim i podnosljivijim. Svi, svi, svi Kraljevcani, sto domicilni, a sto raseljeni, izbegli, prognani i na mnoge druge nacine sabrani oko Milutina sa nestrpljenjem, uzbudjenjem i velikim interesovanjem u svojim vec poprilicno pohabanim mozdanim vijugama ocekuju dekret kojim ce, konacno, biti proglaseni stanovnicima teritorije o cijem ce statusu brinuti neko odozgo, neko ko se vec dokazao svojim organizacionim sposobnostima na dobrobit gradjana, seljaka i postene inteligencije.\nAko je suditi po facama, da ne kazem licima i ostalim reprezentativnim delovima ljudske pojave, prosto covek ne zna kojeg bi aktuelnog politicara pozeleo za namesnika novouspostavljene kraljevske provincije. Izbor je veliki i sarolik, od jos aktuelnih pripadnika SDB koji su sasvim slucajno zalutali u vladajucu dosovsku garnituru, kako tvrde otporasi, preko bivsih Milosevicevih najblizih saradnika, posetilaca Silerovih, Hajneovih i Geteovih sokaka, ostrascenih uzivalaca brze voznje u dzipovima, zastitnika dilera heroinom, kokainom i obicnom indijskom konopljom, preprodavaca secera u prahu, kristalu, kocki, trsci, ljusci, a narocito dzakovima i mnogih drugih koji su u medjuvremenu uspeli da na najbolji moguci nacin svoje poimanje demokratije demonstriraju u javnosti. Jer, cinjenica je da je i sa tim i takvim predstavnicima nove vlasti Beograd uspeo da ponovo postane metropola u kojoj se dosta lagodno zivi za razliku od mnogih bednih gradova u unutrasnjosti, medju koje spada i Kraljevo kao jedan od najdrasticnijih primera totalnog nesnalazenja u novim okolnostima. A, bas smo, posle mnogih dilema, uzaludnih vapaja, pretnji, zahteva i sugestija kako bi trebalo da zivimo u nasem kraljevskom gradu ,,legli na rudu" i prihvatili cinjenicu da tako, odnosno nikakao, mora biti. Kraljevski narod je jednostavno shvatio da za mnoge odgovorne tipove postoje mnogo vaznije stvari nego sto je on sam, mislim narod, pa je svako poceo da se snalazi kako zna i ume koristeci sve moguce resurse koji mu stoje na raspolaganju, od umnih, preko maloumnih do rodjackih, interesnih, klanovskih i svih ostalih kojima se ostvaruje zadati cilj.\nTaman smo shvatili da nikakvih pravila nema, da je najbolje biti najgori, da ti niko nista nece ako si na vreme uspeo da maznes veliku lovu, da je bolje biti u klanu nego u Udruzenju knjizevnika, da je pripadnost urbanistickoj mafiji neostvareni san vecine Kraljevcana, da je lustracija samo zvaka za one koji jos uvek veruju u pravdu, postenje, lepo vaspitanje i to da ,,onaj odozgo sve vidi i zna". Cinjenice, na zalost, sve to demantuju, pa se cini da stvari stoje sasvim naopako. Jos nisam video nekoga ko se ovde bas usrecio svojim revolucionarnim delovanjem, niti nekoga ko je prozvan zbog onoga sto je u proslosti radio, pod uslovom da se i ovajdio. I sta sad tu moze neki namesnik koji nema pojma sa nasom psihologijom, sa nasim medjuljudskim odnosima, sa nasom crevarskom povezanoscu, kako u zlu tako i u poslu, i sa mnogim drugim specificnostima koje nas cine posebnim, dotle da smo dotakli samo dno i bucno mlatnuli o ledinu. Zato je vlast koja je uvela red u svim porama drustva na svim visim nivoima odlucila da se, napokon, pozabavi i nama. Vreme je i bilo.\nOstaje nam da se nadamo da ce nas grad ponovo poneti epitet ,,kraljevski" u pravom smislu te reci, mada, iskreno receno, malo verujem da ce se to i zaista desiti, nekako mi to i suvise monarhisticki zvuci, a jos je mnogo onih kojima monarhija nije u srcu, a ni u stranackom programu. Uostalom, videcemo se u junu, pa u julu, a tek je maj, maj, maj, suncani, pa kisni maj...\nAko demokratija ne odluci drugacije\nCrni Ivane ti nisi normalan. Slatko se nasmejem svakom tvom clanku i ako je to ustvari sve strasno sto se desava. Uvek posle pomislim (kao svaka stara baba) boze dali cu u sledeci petak opet da te citam. Kako ti kazaes ostalo je mnogo onih glavnih koji se savijaju kako vetar duva pa se plasim sinko da ti neka takva budala iz babinog doba a koja je i danas na nekom polozaju i kojoj niko ama bas ne moze nista naredi da te neko u pomrcini izlem, jer to je njihova taktika. Cuvaj se sinko znas kako kaze nas narod "boze sacuvaj me od prijatelja a od neprijatelja cu sam". E koliko znam u nasoj lepoj carsiji ostalo je mnogo babine dece pa se ti pricuvaj. Hvala opet na prijatno provedenim trenucima dok citam tvoj clanak, i nadam se da cu uskoro i licno da ti se zahvalim i da cu "Ibarske"citati u mojoj carsiji u Jug Bogdanovoj odmarajuci se kao svaki penzioner ako -demokratija- ne odluci drugojacije. Hvala jos jednom i mnogo pozdrava od Svetlane iz Njujorka (i ostalih koje sam "navadila" ha,ha, da citaju "Ibarske").\nNARODNI POKRET „OTPOR“ KRALJEVO - pise Slobodan Rajic\nPrekjuce je Narodni pokret Otpor pokrenuo kampanju za smenu aktuelnog ministra poljoprivrede u Vladi Srbije dr Dragana Veselinova zbog njegove odgovornosti za pogibiju (u saobracajnoj nesreci) mlade Beogradjanke Katarine Maric. Ova kampanja od juce se aktivno vodi i u Kraljevu, a tim povodom na konferenciji za novinare clan kraljevackog Otpora Vladimir Marovic je pored ostalog rekao:\n- Radi se o tome da se rad tako ozbiljne institucije, kakva je Vlada Srbije, ne moze zasnivati na neozbiljnim osnovama. Tacno je da je moralno ponasanje stvar svakog pojedinca. Medjutim, ovde se radi o ponasanju nosilaca vlasti, nosilaca javnih funkcija, u jednoj od najodgovornijih institucija u drzavi. Mi zelimo da postignemo smenu ministra Veselinova, kako zbog njegovog bahatog, neodgovornog ponasanja, tako i zbog njegovih neodgovornih izjava. Svako ko je na javnoj funkciji mora da snosi odgovornost za svoje neodgovorno ponasanje, pogotovo u ovakvom dogadjaju sa tragicnim posledicama, a mi ocenjujemo da je ponasanje ministra Veselinova nedostojno coveka, pa makar on bio i nosilac tako visoke funkcije.\nOdgovarajuci na novinarsko pitanje o stanju u lokalnoj samoupravi u Kraljevu, predstavnici Otpora su podsetili da su oni u jesen prosle godine, pokusali da odigraju medijatorsku (posrednicku) ulogu u dogovoru dve sukobljene strane, ali da taj pokusaj nije uspeo, delimicno i zbog „apetita“ nekih stranaka sa strane. Po njihovim recima, ti „apetiti“ su bili „zahtevi predsednika OO DHSS prof. dr Predraga Stojanovica da bude predsednik SO Kraljevo i predsednika OO NS Marka Petrovica da bude novi predsednik „opstinske vlade“ u Kraljevu, sto je u tadasnjim pregovorima sa Otporom izjavio Mile Koricanac, visoki funkcioner DS u ovom gradu“. Inace, Otpor je jos pri konstituisanju SO Kraljevo, oktobra 2000. godine, „upozorio da zbog takvog sastava lokalne vlasti i mogucih kadrovskih egzibicija, ova opstina nema sanse za veci uspeh i sada se vidi da je bio u pravu“.\nPo recima Bojana Brkica, clana Otpora, predstavnici kraljevackog Otpora su ucestvovali u razgovoru ministra Rodoljuba Sabica prilikom njegove posete predsedniku SO Kraljevo dr LJubisi Jovasevicu i izlozili mu svoje vidjenje desavanja u lokalnoj samoupravi. Po njegovoj izjavi, ministar je tada rekao da ce jos jednom doci u Kraljevo da razgovara sa Milom Koricancem, a da se potom odrzi zajednicki sastanak predstavnika dve strane u njegovom kabinetu u Beogradu. Sabic je tada rekao, istice Brkic, da je situacija ista ili cak gora nego u Kraljevu (!?) u jos 80 opstina u Srbiji, medju kojima u osam u Beogradu!? O mogucem resenju krize, Otpor bi, po Brkicevim i Marovicevim recima, najsrecniji bio kada bi se i posle svega postigao kompromis i Skupstina nastavila sa radom i „odradila svoj mandat posteno“ do redovnih izbora, ali posto je to malo verovatno, insistirali su da u privremeni organ uprave u Kraljevu, posle raspustanja Skupstine, udju ljudi od kredibiliteta i oni koji nisu do sada ucestvovali u vrsenju lokalne vlasti u ovom mandatu.\nPredstavnici Otpora su podvukli i da borba protiv organizovanog kriminala, posebno privredno-finansijskog, i korupcije, mora da se vodi jos odlucnije i organizovanije u svim sektorima. Oni su podsetili na svoju kampanju (u Kraljevu) prikupljanja potpisa za smenu Rada Markovica, nacelnika DB, jos oktobra 2000. godine, zatim na kampanje „Otpor kriminalu!“ i „Iskorenimo korupciju“. Vlada i druge institucije nisu na vreme prihvatile Otporove inicijative pa su ti zadaci i danas aktuelni. Za njihov uspeh, medjutim, tvrdi Marovic, pored lustracije u sudstvu, MUP-u, medijima i drugim drzavnim institucijama, neophodno je hitno donosenje Zakona o ispitivanju porekla novca i imovine („Otkuda novokomponovanim biznismenima novac za kupovinu firmi u procesu privatizacije?“), Zakona o nacionalizaciji, Zakona o finansiranju stranaka i mnogih drugih.\n- Politicka elita se transformisala u ekonomsku i htela bi budzasto da kupi drustvene firme u Srbiji, da zaposli nezaposlene, mlade ljude (medju njima i „otporase“), pa ce isti ljudi koji su nas ranije politicki sikanirali, sada da nas ekonomski „poseduju“ i sikaniraju - zakljucili su predstavnici Otpora.\nNa pres-konferenciji je naglaseno da je takvo ponasanje pojedinih vlastodrzaca nedopustivo i da ce se Otpor tome aktivno suprostaviti, ne samo kroz civilni sektor, vec ulaskom u organizovanu politicku, stranacku utakmicu.\nNa pitanje ovog novinara da li ce NP Otpor prerasti u politicku partiju, poput G 17 plus, Vladimir Marovic je rekao da tu „vise dileme nema“, da ce Otpor kao stranka preuzeti i direktnu politicku odgovornost, da je pisanje Programa nove stranke pri kraju, da ima razvijenu infrastrukturu, 5-godisnje iskustvo u delovanju, da ce njeni clanovi uglavnom biti mladji, sposobni, obrazovani, nekompromitovani ljudi i da ce kao moderna, decentralizovana stranka, bez klasicnog lidera, bliska „bazi“-narodu, na buducim izborima sigurno preci cenzus za pralamentarni status.\nNarodni pokret Otpor u Kraljevu dobio je nove prostorije u Ulici Cetvrti kraljevacki bataljon (na Keju) broj 31, lokal 16, na prvom spratu, u kojem ce prikupljati potpise za smenu dr Dragana Veselinova do kraja ove sedmice, od 15 sati.\n„Mere“ iduce sedmice?\nKako smo saznali iz dobro obavestenih izvora, bliskih Vladi, Vlada Srbije trebalo bi da vec pocetkom iduce sedmice donese odluku o uvodjenju tzv. „privremenih mera“ u opstini Kraljevo, odnosno o raspustanju SO Kraljevo i odredjivanju privremnog organa uprave (5 clanova) do sprovodjenja vanrednih lokalnih izbora koje raspisuje predsednik Skupstine Srbije.\nPrema clanu 113. Zakona o lokalnoj samoupravi, „predsednik Narodne skupstine raspisuje izbore za odbornike u roku od tri meseca od dana raspustanja skupstine jedinice lokalne samouprave“ (Skupstine opstine).\nSAOPSTENJE ZA JAVNOST OO SPS KRALJEVO\nPitanja o „Lopatnici“\n„Povodom objavljene informacije koju je saopstio nacelnik Raskog okruga gospodin Mile Koricanac o polaganju kamena temeljca za pocetak radova na vodosnabdevanju Kraljeva sa reke Lopatnice, OO SPS Kraljevo istice sledece:\nCeneci napore nacelnika, OO SPS Kraljevo daje punu podrsku i pozdravlja pocetak radova na ovoj za Kraljevo najznacajnijoj investiciji cija realizacija treba da obezbedi na duzi rok snabdevanje gradjana kvalitetnom vodom.\nZbog znacaja koji socijalisti daju ovom gorucem problemu i zbog odgovornosti za realizaciju ovog projekta predlazemo i zahtevamo da se sa celokupnim projektom detaljno, na odgovarajuci nacin upoznaju gradjani i sve strukture u opstini Kraljevo.\nIsticemo nedostatak informacija i neophodnost da u svemu bude prisutna javnost, odgovoran rad svih subjekata i maksimalno angazovanje kraljevackih firmi u izvodjenju potrebnih radova na ovoj investiciji.\nNeodgovorno je ostvariti ovako znacajnu investiciju za opstinu Kraljevo i sire a da gradjani Kraljeva ne znaju ko je investitor? Sta sadrzi celokupan projekat? Kako ce se obezbediti ogromna sredstva? Ko je izvodjac radova? Ko je odgovoran za realizaciju ovog projekta i kakva je u svemu tome uloga Republike, opstine Kraljevo i njenih gradjana?"\nSAOPSTENJE OO SNS KRALJEVO\nPotpisima protiv zakona\n“Zakon o planiranju i izgradnji koji nalaze legalizaciju bespravno podignutih objekata protiv kojeg je glasala grupa NARODNI SOCIJALISTI primoralo je Opstinski odbor Socijalisticke narodne stranke u Kraljevu da pokrene inicijativu za prikupljanje potpisa gradjana koji su direktno osteceni ovakvim zakonom.\nPosle saopstenja koje je objavljeno u medijima i velikog odziva gradjana OO SNS je doneo odluku da zbog nemogucnosti da u svojim prostorijama primi toliki broj gradjana akciju nastavi parcijalno po mesnim zajednicama, tako da koristi priliku da obavesti gradjane MZ Grdica da ce sutra u prostorijama mesne zajednice sa pocetkom u 10 casova poceti sa prikupljanjem potpisa i ujedno moli gradjane da sa sobom obavezno ponesu licnu kartu.\nSve ostale gradjane o daljoj akciji obavestavacemo putem medija, uz napomenu da se potpisi i dalje mogu dati u prostorijama OO SNS Kraljevo koje se nalaze preko puta Doma drustvenih organizacija“.\nTUZBA PROTIV ODGOVORNOG UREDNIKA ,,IBARSKIH NOVOSTI"\nBivsi direktor presavio tabak\nU utorak, 3. juna, pred sudijom Opstinskog suda u Kraljevu, Zlatom Djordjevic odrzace se glavni pretres protiv odgovornog urednika nedeljnika ,,Ibarske novosti", Ivana Rajovica, a po privatnoj tuzbi Dusana Mitrovica, nekadasnjeg potpredsednika SO Kraljevo, visokog funkcionera OO SPS Kraljevo i direktora UTRO ,,Srbija". Rajovic je tuzen zbog toga sto je, kako stoji u obrazlozenju tuzbe, u ,,Ibarskim novostima" od 28. februara ove godine, u kolumni ,,Vreme sadasnje", objavio citav niz neistina i na taj nacin naskodio casti i ugledu Dusana Mitrovica.\nPod naslovom ,,Bivsi direktori otkupljuju firme, a deca brane otadzbinu", kao novinar i dogovorni urednik, Rajovic je napisao i sledece: ,,Danas, naravno, cujem vest kako privatizacija na velika vrata ulazi u nas grad i kako bivsi direktori ,,Srbije" i ,,Magnohroma", Mitrovic i Kosovac, prvi ulecu sa svojom krvlju i znojem stecenom lovom da otkupe sta se otkupiti moze...Sto se Mitrovica tice, njegova ,,Srbija" bez Crne Gore, sasvim je u skladu sa imenom koje nosi. Tamo sakupljac suvenira vise ni casu ne moze da mazne, a stoljnaci vise lice na zavoje iz Cerske bitke nego na prekrivace oglodanih stolova. I umesto da sade praziluk u Cupriji ili nekom drugom (avan)turistickom mestu, sto bi bila nagrada za sve ono sto su pocinili Kraljevcanima, ovi vrli Milosevicevi sledbenici drese kese, dok narod bukvalno gladuje i pije ,,spornu" vodu i otkupljuju firme ne bi li sebi i svojim potomcima obezbedili srecnu buducnost u dosovskoj demokratiji". Nista od recenog, po Mitrovicevoj oceni ne odgovara istini i zato je, kako se vidi, presavio tabak.\nMINISTAR DRAGAN MILOVANOVIC NA PREDSTAVLJANJU LABURISTICKE PARTIJE SRBIJE U KRALJEVU - pise Boban Rajic\nMi Laburisti smo nastali i organizovali se da resavamo pre svega probleme obicnih ljudi i mislimo da je najveca politika ustvari ona koja se desava u gradovima i selima Srbije, ona politika koja zse direktno dotice nasih porodica“, rekao je Dragan Milovanovic, ministar za rad i zaposljavanje u Vladi Srbije i predsednik Laburisticke partije Srbije (LPS). Na predstavljanju ove novoosnovane stranke na politickoj sceni Srbije, proslog utorka u Kraljevu, Dragan Milovanovic taj svoj stav i cilj osnivanja i prve korake Laburista Srbije obrazlozio recima:\n- Kada mi resimo probleme obicnog zivota, kada postignemo da imamo dobar zivotni standard, dobre plate, onda smo resili i sve druge probleme i nestaju i oni problemi kojima su nas ranije okupirali - problemi velike svetske politike. Asocijacija slobodnih i nezavisnih sindikata (ASNS) je zbog toga i osnovala Laburisticku partiju. Namerno kazem Asocijacija, jer smo mi potekli iz radnistva, potekli smo iz sindikata i nasa je zelja da upravo budemo takva jedna partija, partija koja ce da zastupa gradjane, a pre svega radnike i da njihove interese brani. Sa zadovoljstvom mogu da kazem da smo za kratko vreme, u periodu od 5. oktobra 2002. godine do danas, nacinili znacajne pomake u nasoj organizaciji. Mi sada imamo preko 12.000 clanova, imamo 50 opstinskih odbora, 20 okruznih odbora, tri gradska odbora (Beograd, Kragujevac, Nis) i nastavljamo u sigurnom i dobrom pravcu, po svim procenama.\nMilovanovic je naglasio da je LSS na pocetku delovanja pokrenula znacajnu akciju pod nazivom „Da se rad isplati - povezimo radni staz“, inicijativu da se preko Vlade i Skupstine, zakonskim putem, obezbede i uplate sredstva doprinosa za penzijsko-invalidsko osiguranje radnicima kojima zbog nelikvidnosti preduzeca to nije cinjeno po vise godina. „Ako su mogle da budu obestecene devizne i stedise Dafiment i Jugoskandik banke, zasto ne bi mogli radnici koji su ne svojom krivicom ostali bez uplata za PIO?“ - upitao je Milovanovic. Po njegovim recima, samo za dva dana za tu inicijativu prikupljeno je preko 40.000, a nastavkom kampanje kroz sindikat prikupice se preko 200.000 potpisa, cime ce gradjani dati podrsku preraspodeli novca iz budzeta za ovu namenu a ne da to cini on kao ministar ili Vlada - podvukao je Milovanovic.\nOn je istakao da sadasnja Vlada Srbije zeli mnoge stvari da promeni. Pre svega da resi problem trenutno 940.000 nezaposlenih. To je prvi zadatak: zaposliti ljude, stvoriti realne uslove za to.\n- To znaci da nema zaustavljanja zapocetih reformi jer one su u interesu gradjana. Mi smo parlamentarna partija, clanica DOS-a i moramo davati podrsku reformama. U Kraljevu ima mnogo problema i licno sam se kao ministar angazovao u resavanju problema viska zaposlenih na hiljadu nacina. Nasa je duznost da stvorimo uslove da svako ko zeli moze da se bavi biznisom. Zato cemo davati stalne podsticaje zaposljavanju kroz zakonske promene, u saradnji sa medjunarodnim finansijskim organizacijama i nasim bankama. Kao partija zelimo da obezbedimo sto vise investicija,u privredi, privrednoj infrastrukturi (putevi), a time i posla za gradjane. Mi smo za bogatu Srbiju! „Patriotizam starog kova“ doveo nas je u izolaciju, sankcije, ekonomsku bedu, doneo nam redove za benzin, namirnice. To nije patriotizam. Patriota je onaj ko voli svoju zemlju i zeli da ona napreduje, ne onaj ko je gura u rat, u propast. Ovo mora da bude zemlja u kojoj ce ljudi zeleti da ostanu da zive - naglasio je Milovanovic.\nPo njegovim recima, i danas se cuju tzv. „patrioti“ koji ne zele saradnju sa medjunarodnom zajednicom, sa Haskim tribunalom, a jasno da oni koji su krivi moraju da odgovaraju a ne da zbog nekoliko ljudi, kao ranije zbog jedne porodice, ispasta deset miliona, citav narod!?\nOn je posebno apelovao da DOS sacuva jedinstvo i nastavi ostvarivanje reformi zapocetim sa pokojnim premijerom Zoranom Djindjicem, da se sto je zapoceto zavrsi!\n- Ne mozemo cutke da gledamo na sukobe u DOS-u, na one koji su na pocetku potpisali program DOS-a (koalicija od 18 stranaka), a sada ga blokiraju. Svi koji ne misle vise tako ne moraju da budu u DOS-u, kao sto su ga neki i napustili. Jedinstvo mora da postoji, posebno u Vladi jer ona nije parlament, ona je izvrsna vlast, u njoj ne moze da bude nagodbi i preglasavanja. Mi Laburisti zelimo da pre svega radnicima bude dobro. Stalo nam je da privatizacija bude zakonita i uspesna, posebno u duvanskoj industriji a ne kao sto g. Isakov otvaranjem fabrike u Senti, ponistava odluku Vlade (dve godine zastite postojecih duvanskih firmi). Polemike nanose stetu svima i spustaju cenu preduzeca. Tako ne smeju da se ponasaju politicari DOS-a. Dosli smo na vlast udruzeni i kao takvi dobili poverenje naroda. Najveci deo obecanog programa je ostvaren, ali taj rad mora da se nastavi. Kao sto smo bili efikasni i dosledni protiv organizovanog klasicnog kriminala, moramo da budemo odlucni u borbi protiv privrednog i svakog drugog kriminala, makar on bio u DOS-u, u Vladi. Laburisti moraju da budu otvoreni, jasni precizni, da govore bez okolisenja. Nemojmo da obecavamo puno, ali ono sto obecamo da ispunimo! Uradimo to, budimo najbolji! - zakljucio je Dragan Milovanovic.\nU predstavljanju stranke, pred prepunom salom SO Kraljevo, posle himne „Boze, pravde“, receno je da je LPS osnovana 5. oktobra 2002. godine na 2. kongresu ASNS-a kao izraz svesti o neophodnosti povezivanja sindikalnog pokreta i njegovog politickog profilisanja. To je „partija socijalne, demokratske orjentacije“, koja se zalaze za razvoj trzisne ekonomije, razvoj poljoprivrede i sela, socijalnu pravicnost i punu zastitu ljudskih, posebno radnih prava, socijalni dijalog, parlamentarni sistem, vladavinu prava i podelu vlasti, afirmaciju vrednosti civilnog drustva, civilnu kontrolu vojske i policije i evropske integracije.\nUcesnike promocije pozdravili su Zoran Kaplarevic, predsednik OO LPS Kraljevo, Dragana Stanimirovic, predsednik IO OO LSP i Maja Kaplarevic, ispred Mladih Laburista.\nPored Dragana Milovanovica, promociji partije u Kraljevu prisustvovali su i Bratislav Djuric, potpresednik LPS i narodni poslanik, Nebojsa Miletic, zamenik ministra za rad i zaposljavanje, Ranka Savic, predsednik ASNS i brojni drugi gosti.\nOrgani LPS Kraljeva\nPredsednik OO LPS Kraljevo je Zoran Kaplarevic (41), a potpresednici Perica Milutinovic (23) i Dragan Stanimirovic (41). Clanovi OO LSP su Andjelka Milosevic, Stana Gajovic, Orce Rafajlovski, Mira Betulic, Goran Milic, Mirjana Kaplarevic , LJubinko Simovic i Dobrivoje Janjic. Predsednik Izvrsnog odbora je Dragana Stanimirovic, a clanovi su Danijela Jovanovic, Kristina Matic, Vukodrag Vukovic, Sasa Kovacevic i Rados Gajovic.\nACDI/VOCA RENOVIRA DECJE ODMARALISTE NA RUDNU - pise Rajko Saric\nPartnerstvom u okviru programa ,,Revitalizacija zajednice kroz demokratsku akciju" (CRDA) zapocelo je renoviranje Decjeg odmaralista na Rudnom, koje ce tako, posle desetak godina, ponovo biti mesto okupljanja malisana iz Kraljeva i drugih opstina. Prvi gosti se ocekuju vec za dva meseca. Za zimsku sezonu planirana izgradnja bebi ski-lifta\nRealizacija ovog projekta omogucena je u okviru programa ,,Revitalizacija zajednice kroz demokratsku akciju", koji, uz finansijsku podrsku Americke agencije za medjunarodni razvoj (USAID), na teritoriji Centralne Srbije, sprovodi americka nevladina organizacija ACDI/VOCA. Problem Decjeg odmaralista na Rudnu, kao jedan od prioriteta identifikovali su gradjani uscanske regije preko jednog od osam saveta gradjana kraljevacke opstine formiranih na javnim zborovima u okviru CRDA programa. Savet gradjana je shodno tome podneo zahtev ACDI/VOCA za odobrenje potrebnih finansijskih sredstava koja obezbedjuje USAID.\n- Drago mi je da su gradjani ovog dela nase opstine, stvaranje uslova za druzenje i ucenje najmladjih, onih na kojima svet ostaje, pored mnostva drugih problema, kao jedan od prioriteta, identifikovali i ovaj problem - kaze Zdravko Glisovic, direktor Decjeg odmaralista ,,Goc". Tako ce ova predivna, gotovo netaknuta priroda, posle desetak godina pauze, ponovo oziveti i ugostiti osnovne i srednjoskolce kraljevackih skola. U prakticno novom objektu, Zemljoradnicke zaduge, bice mesta za sezdesetak malisana u smeni, a posto ce biti reseno i pitanje grejanja, planiramo da radimo tokom cele godine. Tu su i drvene kucice koje se upravo postavljaju, kojih ce u prvom navratu biti dvadesetak, a koje ce takodje posluziti smestaju mladih, organizovanju nastave u prirodi i rekreativnom odmoru. Aktiviranjem ovog objekta, u okviru same ustanove bice zaposleno desetak novih radnika, naglasio je direktor Glisovic izrazivsi ocekivanje da ce prvi gosti biti primljeni za najvisE dva meseca. U planu je i izgradnja bebi ski-lifta zasta je lokacija vec pronadjena.\nClan Saveta gradjana uscanske regije, Milanko Dragojlovic kaze da ponovnim otvaranjem Decjeg odmaralista na Rudnu, dobijamo svi.\n- Rudno ce tako oziveti, kraljevacka deca ce imati mogucnost da pobegnu iz grada, da se osveze, poigraju i poprave krvnu sliku. Ovde su nekad dolazili nasi najbolji sportisti, a mestani Rudna i okoline ponovo ce snabdevati odmaraliste svojim proizvodima, dakle zdravom hranom, jer se ovde drugacija hrana ne proizvodi. Bice to jos jedan od nacina da se zaustavi iseljavanje mladih i njihovo vracanje na Rudno - podvukao je Dragojlovic. Za izvodjenje radova USAID je kroz program CRDA obezbedila nesto vise od 38.500 dolara, a izvodjac radova je firma ,,Standard" iz Kraljeva.\nU petogodisnjem projektu koji USAID i VOCA realizuju u 15 opstina Centralne Srbije gradjani sami odlucuju o prioritetima u resavanju problema. Tokom prve godine realizovano je oko 250 projekata koje su identifikovali sami gradjani u lokalnoj zajednici, a cija vrednost je oko deset miliona dolara gde je lokalna zajednica ucestvovala sa vise od tri miliona dolara.\n- U kraljevackoj opstini u prvoj godini realizovano je 25 projekata, gde je USAID obezbedio oko 770.000 dolara dok je lokalna zajednica ucestvovala sa nekih 300.000 dolara. Tokom ove godine na podrucju kraljevacke opstine ocekujem realizaciju jos 20 -tak projekata koje su gradjani na javnim zborovima identifikovali kao prioritete, a posredstvom osam Saveta gradjana koji su formirani 2001. godine - rekao nam je Goran Djordjevic, strucni saradnik Sluzbe za informisanje u ACDI/VOCA. On ocekuje da ce gradjani i posle pet godina, posle isteka programa ,,Revitalizacija zajednice kroz demokratsku akciju", sami znati da identifikuju prioritetne probleme i zapocnu aktivnosti na njehovom resavanju. Ovde se mora naglasiti da je jedan od ciljeva ovog programa, kaze Djordjevic, podrska lokalnoj ekonomiji. Tako je vec u prvoj godini realizacije programa 12 kraljevackih preduzeca na tenderima dalo najbolje ponude zbog cega su izvodili radove na 26 projekata u Kraljevu, Smederevu, Cacku, Kragujevcu i Pozarevcu. Na ovaj nacin na njihove racune se slilo oko 45 miliona dolara cime je, bar na kratko poboljsan standard zaposlenih u tim preduzecima, zakljucio je Djordjevic.\nO rekonstrukciji Decjeg odmaralista na Rudnu, upoznat je i republicki ministar za turizam, trgovinu i usluge, Slobodan Milosavljevic koji je nedavno posetio ovo planinsko podrucje.\nU POSETI PORODICI MILOJEVIC U LOPATNICI - pise Predo Markovic\nU selo Lopatnica, pored istoimene reke, udaljeno sest-sedam kilometara od Ibarske magistrale, proslog utorka pristigao je ministar za turizam dr Slobodan Milosavljevic, sa Cedom Petrovicem, direktorom Eksim banke, nacelnikom Raskog okruga Miletom Koricancem i predsednikom OODS-a Vlastom Parezanovicem.\nU domacinstvu LJubomira Milojevica- Mila i Katarine, gde su svratili zajedno sa ekipom novinara, gosti su dugo razgovarali sa njihovom kcerkom Biljanom, koja od pre par godina nastoji da ovo domacinstvo pocne da zivi po novim obrascima koje nazivamo seoskim turizmom. Prelepo uredjeno dvoriste, blizina reke iz koje ce se u bliskoj buducnosti Kraljevo snabdevati pijacom vodom, bazen za kupanje, ligestuli, ali i drvene klupice za odmor, najavili su spremnost ove porodice da se ukljuci u turisticke vode.\n- Prosle godine smo ovde imali prve goste. Bio je tu zubar koji je radio u Svedskoj sa sinom, prica Mile Milojevic, koji se na dva hektara zemlje bavi poljoprivredom.\n- Pomagali su nam da plastimo, jer su sami to hteli i uzivali u tome, kaze krepak sedamdesetogodisnjak, dok njegova supruga Katarina iznosi na sto ,,cetnicku gibanicu”. Naravno, Mile ustaje da dolije domacu, koja i ovde obavezno ide uz kafu.\nTu, nedaleko od bazena napravljenog na livadi gde voda sama izvire, pod tremom, razgovara se o mogucnostima za razvoj seoskog turizma u ovom kraju i o tome kako bi drzava mogla da pomogne, jer ovde ima jos domacina koja zele da se ,,okrenu” ovom poslu.\nPosle odlaska iz dvorista ljubaznih Milojevica, nesto vise i dalje uz Lopatnicu, na mini konferenciji za novinare, ministar turizma i nacelnik Raskog okruga su govorili o resenjima vodosnabdevanja Kraljeva vodom iz hidro-sistema Lopatnica.\nAMBASADORI I KONZULI POSETILI VRNJACKU BANJU - pise Predo Markovic\nNa poziv SO Vrnjacka Banja prosle subote su u ovoj opstini boravile diplomate iz tridesetak zamanja sveta, medju kojima je bilo i sest ambasadora. Bila je to prilika da Vrnjacka Banja upozna clanove dilomatskog kora sa planovima svog daljeg razvoja i turistickom ponudom za ovu godinu.\nU Vrnjackoj Banji se ocekuje da ce inostrana ulaganja moci mnogo da doprinesu njenom svrstavanju medju najpoznatije banje Evrope, tako da su gostima iz inostranstva predstavljeni planovi za rekonstrukciju postojecih i izgradnju novih banjskih objekata, medju kojima su i mostovi preko Vrnjacke reke, koje bi gradile pojedine zemlje u skladu sa sopstvenim arhitektonskim stilovima i resenjima.\nClanovi diplomatskih misija su obisli izvor lekovite vode i prosetali banjskom promenadom, a posetu su zavrsili obilaskom manastira Zica.\nOdlozena blokada puta Usce-Raska kod Perovca\nGradjani naseljenog mesta Gokcanica i gradjani iseljeni iz Gokcanice koji zive na Uscu i okolini planirali su da 18.05.2003. godine blokiraju magistralni Put M 22 kod mesta zvanog Perovac gde se spaja put za Gokcanicu sa Ibarskom magistralom.\nDo odlaganja blokade magistralnog puta doslo je posle predloga rukovodstva mesne zajednice da se jos jednom organizuju potrebni sastanci sa Republickom direkcijom za puteve i predstavnicima opstine Kraljevo i predstavnicima preduzeca SRBIJASUME iz Beograda koji vrsi uzgoj i eksploataciju sumskog blaga sa ovog podrucja.\nSastanci ce da se odrzavaju tokom ove nedelje i dace se odgovarajuci rokovi za izgradnju odnosno asfaltiranje reg. puta Perovac-Gokcanica koji se stalno planira za rekonstrukciju ali rekonstrukcije nema.\nAsfaltni put Perovac-Gokcanica je osnovni uslov opstanka ljudi koji nemaju nameru da se sele sa ovog podrucja i da bi se ovo naselje sacuvalo od raseljavanja neophodno je da se krene sa putem, telefonskim prikljuckom i izgradnjama ribnjaka i drugih objekata za mlade ljude u cijim glavama stalno stoji dilema ici ili ostati.\nInteresantno je i to da je preduzece SRBIJASUME do sada izvezlo milione kubika bukove i druge gradje kao i ogrevnog drveta i da je ostavljano po jedan dinar Gokcanica sa asfaltiranim putem i drugim elementima bilo bi jedno lepo uredjeno naselje.\nUkoliko ne dodje do realizacije uradjenog projekta asfaltiranja putnog pravca Perovac-Gokcanica gradjani Usca i Gokcanice blokirace Ibarsku magistralu.\nSa pojavom velikih sparnih i vrucih dana na Uscu i okolini pojavio se veliki broj zmija otrovnih i neotrovnih koje su se toliko osmelile da ulaze ljudima u dvorista pa cak i urbana naselja. Ima ih i na ulicama a najvise se mogu videti zgazene na Ibarskoj magistrali.\nVeliku opasnost predstavljaju za bastovane koji ulaze u svoje baste jer se otrovnice tamo najvise i krecu pa se preporucuje vlasnicima basti posebno pored reka da bez cizama ne ulaze u svoje posede.\nRibolovci i kajakasi ih vidjaju pored reka i preporucuje se ribolovcima da posebnu paznju obrate na rastinje odnosno stabla pored reke jer se gmizavci u velikom broju nalaze na stablima.\nPored cuvenog sportskog centra Grmcic ribolovci i kajakasi nailazili su na spletove ovih gmizavaca na uzavrelim stenama.\nOvakvu najezdu gmizavaca ne pamte ni stariji ljudi i preporucuje se posebno deci da ne zalaze u siprage i travnjake i da se igraju na vidljivim povrsinama.\nMasovna seca pored reke Studenice\nOrganizacija sportskih ribolovaca raspisala je konkurs ili licitaciju za secu topola i drugog drveca na katastarskoj parceli 8575 (pojas reke Studenice) kat. opstina Usce od mosta na istoimenoj reci na Uscu do kraja katastarske opstine Usce.\nLicitacija ce se obaviti dana 21.05.2003. godine ispred prostorija Doma ribolovaca, pravo ucesca imaju sva pravna i fizicka lica koja daju najbolje uslove za secu.\nSeca stabala je pocela frontalno od pijace pored ribarskog doma i istu su izvrsili clanovi ribarskog udruzenja iz Usca. Posle sece stabala pored uscanske pijace koja je bila poznata po hladovini od topola postala je sada neizdrziva za prodavce jer su se nasli na uzavrelom prostoru.\nPlanirana seca posle obavljene licitacije uznemirila je vlasnike parcela koji se granice sa rekom Studenicom u katastarskoj opstini Usce tako da je na pomolu frontalna seca priobalja reke Studenice koja je bogata topolovim i jovljevim stablima.\nGradjani Usca i okoline se nadaju da se nece dozvoliti frontalna seca ovih stabala i da ce odgovarajuce ekoloske i sumarske i vodoprivredne inspekcije nadzirati planiranu secu.\nReka Studenica jeste obrasla velikim kolicinama mekog drveta i sredjivanje stabala dace sigurno odgovarajuce rezultate za uzgoj ribe koje u Studenici sve manje ima ali stabla nisu jedini uzrok nestanka cuvenog Studenickog lipljanja vec za Studenicu treba primeniti sisteme odgoja ribe po Slovenackim principima gde je najmanje kriva suma.\nKULTURA - IZDAVASTVO NARODNE BIBLIOTEKE - pise Bojana Milosavljevic\n,,Povelja" - prepoznatljiva i sa novinama\nU utorak je u prostorijama redakcije kraljevackog casopisa za kulturu, umetnosti knjizevnost ,,Povelja" odrzan kraci susret sa predstavnicima lokalnog informisanja. Povod je bio - prvi ovogodisnji broj ,,Povelje" (izlazi tri puta godisnje). Razlog vise da se i ovoga puta paznja posveti casopisu koji traje vec 33. godinu je nekoliko novina vaznih za njegovo buduce uspesno postojanje. Naime, od prvog broja u ovoj godini izlazenja glavni i odgovorni urednik ,,Povelje" postaje knjizevnik Goran Petrovic (umesto Dragana Hamovica koji je casopis uredjivao od 1997. godine, a sada otisao na novu duznost, ostajuci i dalje clan redakcije). Osim prvog i odgovornog medju ostalim clanovima urednistva, doslo je jos do nekih izmena u redakcijskom kolegijumu.\nPromene u ,,Povelji" vidne su vec na prvi pogled - nova likovna oprema i logo casopisa. O onom vaznijem, kao sto je programski koncept i dalja orjentacija ove publikacije (koju zbog dokazanog kvaliteta i znacaja delom finansira i Ministarstvo kulture Republike Srbije) Goran Petrovic, novi glavni i odgovorni urednik je rekao:\n- Mislim da je opste poznato da je ,,Povelja" jedan od boljih casopisa koji je kod nas izlazio i izlazi. Ova tvrdnja je bez ikakvih lokalpatriotskih tonova. Stoga nisam zeleo da rusim koncepciju koja je bila dokazano dobra, nego bih samo hteo da, koliko mogu, doprinesem njenoj dogradnji.\nOd nekoliko novina koje su znatno promenile ,,imidz" ovog casopisa, novo urednistvo skrece paznju na rubriku ,,Podrucje" u kojoj ce, na temu vizuelnih umetnosti, pre svega - filma, pozorista, slikarstva i drugih, pisati najeminentnija ime nase kulture. U svakom narednom broju ,,Povelje" citaoci ce moci da saznaju i nesto vise o istaknutim stvaraocima u nasoj sveukupnoj drustvenoj sferi. O tome ce se pobrinuti autor rubrike ,,Intervju." U konceptu buduce ,,Povelje" je i rubrika po poruybini, nazvana ,,Pozitiv" - o fotografijama inspirativnim za zivot i promisljanje nasih umetnika i javnih poslenika. Najzad, sadrzaj zaokruzuje odeljak pod naslovom ,,Pojmovnik," kao mali recnik izraza koji treba paznju citalaca da zadrze do kraja.\nU samom sadrzaju prvog ovogodisnjeg broja najbogatija je prva rubrika ,,Procelje" u kojoj se pojavljuje desetak proznih autora i pesnika. Najzanimljiviji njen deo su tri pripovedaca (Silvija Monros - Stojakovic, Laura Barna i Natasa Kovacevic) cije su price posvecene trojici svetski znacajnih pisaca. Zanimljiv presek donosi i izbor iz prevedene literature u odeljku ,,Premoscenje." Sopstveni odabir u rubrici ,,Pesnikov izbor" sacinio je u novom broju ,,Povelje" Miroslav Cera Mihailovic. Kriticko - esejisticki prilozi su u odeljcima ,,Poniranje" i ,,Pristupi," u kojima se javljaju: Niksa Stipcevic, Dusica Protic, Vasa Pavkovic i drugi eminentni istrazivaci u knjizevnosti. U sirem stvaralackom kontekstu zaniljiv je i gost ,,Povelje"- istaknuti slovenacki filmski i pozorisni glumac Radko Polic, sa kojim je napravljen intervju pod naslovom ,,To da sam jos uvek ziv." Radovan Beli Markovic je u svom knjizevnom maniru objasnio naslov ,,Deset (ne)snimljenih fotografija," kojima je najavljena jedna od novih rubrika casopisa ,,Pozitiv." Najzad, pesnik i vrstan znalac maternjeg jezika, Milosav Tesic, dao je autorski pecat ,,Pojmnovniku" kojim se sklapaju korice novog broja ,,Povelje."\nZAVRSENA MANIFESTACIJA ,,DECA PEVAJU HITOVE” - pripremio Ljubisa Lesevic\nPobedila Kata Ilic\nKata Ilic ucenica O.S. ,,Svetozar Markovic”, u sredu, 21. maja, u Hali sportova pobedila je u Kraljevackom finalu ,,Deca pevaju hitove”. Za kompoziciju, Prvi sneg dobila je najvise poena zirija O.S. i glasova publike.\nDrugo mesto osvojila je Jelena Milosavljevic, predstavnik O.S. ,,Sveti Sava”, izvodeci pesmu Hej, Janje moje.\nKata Ilic predstavljace TV Kraljevo na zavrsnoj manifestaciji DECA PEVAJU HITOVE 14. decembra u Vrscu.\n,,U tvojoj ulici" Meri Higins Klark (Narodna knjiga/Alfa)\nNovi roman americke spisateljice, cija su dela u SAD prodata u vise od pedeset miliona primeraka. Ovo je jedna kriminalisticka prica, prepuna napetosti, sto opravdava popularnost kod najsire citalacke publike.\n,,Sramota" Salman Ruzdi (Narodna knjiga/Alfa)\nRec je o savremenoj bajci, koja se dogadja u cetrnaestom veku u Pakistanu, jednog od najpopularnijih pisaca sveta, cemu je doprineo kvalitet njegovih romana ali i cuveni Satanski stihovi.\nGovoreci o stidu iz familijarne perspektive, roman govori i o zlu istorije, predstavljajuci Salmana Ruzdija u svetu sveznalice sa hiljadu lica. On u svojoj prozi uzpesno spaja dve tradicije, englesku knjizevnost i knjizevnost dalekog istoka. Ova prica o sramoti, bliska je i nama ovde na brdovitom Balkanu.\n,,Princ Rastko" Milovan Vitezovic (Bookland)\nIstorijski deciji roman, o jednom od najpoznatijih clanova loze Nemanjica iz doba decackih dana.\n,,Srpski imenoslov" Velibor Lazarevic (Book Marso)\nImenoslov je sacinjen kao antologija srpskih imena na srpskom jezickom podrucju. To je zbirka najlepsih imena, milostica, nadimaka, prezimena, naziva, prikupljenih sa razlicitih geografskih podrucja, a prema raspolozivim izvorima i mogucnostima.\nOva knjiga nije nastala sa ciljem da bude lingvisticka studija o srpskim imenima, niti etimoloski recnik, vec da citaocima ukaze na neobicnu lepotu i poeticnost srpskih imena koja spadaju medju najlepse reci u srpskom jeziku.\n,,Snovi o zabranjenom vocu" Fatima Mernisi (Laguna).\nKOSARKASKI KLUB MASINAC POSLE PLASMANA U PRVU A LIGU - pise Zoran Bacarevic\nKatedra Milosu Pejicu\nOd proslog cetvrtka dugogodisnji igrac Sloge i Masinca a prosle sezone pomocnik Boska Djokica sef strucnog staba mladjeg kraljevackog prvo(A)ligasa\nProslog cetvrtka uvece, kada je broj ,,Ibarskih novosti" od 16. maja vec uveliko bio u stampi Predsednistvo KK Masinac donelo je jednoglasnu odluku da Milos Pejic (35), dugogodisnji kosarkas Sloge i Masinca, ,,zasedne za katedru" u Masincu, odnosno preuzme posao prvog coveka struke. Tako je resena ,,dilema" posle trijumfalnog zavrsetka takmicarske sezone (osvajanje drugog mesta u Prvoj B i plasman u Prvu A kosarkasku ligu Srbije i Crne gore) i odluke Boska Djokica da ne produzi boravak u Kraljevu i rad sa ,,studentima".\nU Masincu nije bilo dileme oko buduceg, sada vec ustolicenog, sefa strucnog staba odnosno najodgovornijeg coveka za rad sa seniorskom ekipom. Ta vruca stolica uprilicena je Milosu Pejicu, pomocniku Boska Djokica u prosloj takmicarskoj sezoni. Rodjeni Banjcanin (Vrnjacka Banja, 1968. godiste) Pejic je dugu i bogatu karijeru vezao za Kraljevo odnosno za dva ovdasnja najpoznatija i najstabilnija kluba a od ove sezone i clanova domace kosarkaske elite. Uspesnu karijeru gradio je kako u Slogi tako i u Masincu (po dva puta bio clan ova dva kluba) da bi karijeru zavrsio pre dve sezone i posvetio se trenerskom poslu. Tokom igracke karijere kuburio je sa povredom kolena koja ga je, ponekad, sa parketa odstranjivala i na vise meseci ali je srcanoscu i upornoscu uspevao da se ponovo vrati u punu formu i ispolji svoje kosgeterske (novi izraz za rasnog strelca) sposobnosti kako u dresu Sloge tako i ekipi Masinca, igrajuci najcesce na spoljnim pozicijama beka odnosno krila.\nNovi sef strucnog staba Masinca Milos Pejic startovao je pobedom u Kup Srbije (sesti region Cacak) protiv ekipe YU 92 od 104:61 a ove sedmice ocekuje ga i gostovanje u Cacku protiv Zeleznicara, takodje u kup takmicenju...\nSloga u Konarevu na misice\n* U utakmici 29. kola Buducnost-Sloga (K) 2:3 * Nova pobeda Metalac Trgovackog - protiv Slobode iz Uzica 3:2, Zivkovic trostruki strelac * U nedelju Sloga-Rudar, Zastava-Buducnost, Metalac Trgovacki je slobodan\nDrugu nedelju za redom kraljevacki srpskoligasi beleze pobede identicnim rezultatom. U nedeljnom 29. kollu u grupi ,,Morava" vredniju je, ipak, zabelezila Sloga na gostovanju u obliznjem Konarevu. Buducnost je jos jednom pokazala da je tvrd orah u susretu sa starijim kraljevackim ligasem jer su fudbaleri Sloge, i pored vodjstva od 3:0, do tri nova boda u susretu sa ,,fenjerasem" dosli - na misice.\nSusret u Konarevu, pred oko 400 gledalaca, doneo je vise prilika u prvom poluvremenu za oba takmaca ali su mreze iza Jakovljevica i Gavrilovica mirovale posle 45 minuta. Mreze su ipak pocele i bukvalno da se tresu vec na samom pocetku drugog dela igre. Najpre je iskusni Vladimir Petrovic topovskim udarcem sa 25 metara primorao golmana Buducnosti na kapitulaciju (50. minut) da bi tri minuta kasnije Kundovic na centarsut Pavlovica povisio na 2:0 u 53. minutu. Isti igrac je deset minuta kasnije na pas Petrovica postigao svoj drugi gol i povecao na tesko dostiznih 3:0 za Slogu.\nVeoma brzo se Buducnost ,,vratila u igru" posto je Sovrlic vec u 65. minutu smanjio na 3:1 sutem iz slobodnog udarca. Tresla se i stativa gola Sloge samo dva minuta kasnije posle udarca strelca pocetnog gola za Buducnost da bi konacan rezultat postavio igrac domacina Djordjevic u 90. minutu. On je udarcem sa bele tacke (jedanaesterac) postavio konacan rezultat Buducnost-Sloga 2:3.\nMalo iznenadjenje priredio je mladji kraljevacki srpskoligas Metalac Trgovacki. Drugoplasirana uzicka Sloboda, posle poraza u derbiju sezone u Novom Pazaru, i dalje zaostaje sest bodova posle subotnjeg poraza kod kraljevacke Lozionice. Protiv Zlatibora u Uzicu nedelju dana ranije Metalac Trgovacki je prekinuo seriju poraza a drugu uzastopnu pobedu zabelezio je bas protiv drugoplasirane Slobode.\nKraljevcani su slavili sa 3:2 a trostruki strelac za pobednicku ekipu bio je Bojan Zivkovic. Ovom pobedom Metalac Trgovacki nije bitno popravio polozaj na tabeli, pogotovo sto ce u narednom 30. kolu biti slobodan dok je Slogu minimalna pobeda protiv "fenjerasa" u Konarevu izbacila u gornji deo tabele (8. mesto) odakle krece u poteru prema ,,kosti sest" koja znaci opstanak u Srpskoj ligi.\nNeprijatno iznenadjenje svojim pristalicama jos jednom je u Baljevcu priredio domaci Rudar nastavljajuci opstepoznatu "semu": pobeda u gostima-poraz na svom terenu. Posle trijumfa u Uzicu nad Jedinstvom Rudar je u nedelju poklekao protiv Takova (1:2) i pred nedeljno gostovanje u Kraljevu ima samo dva boda prednosti u odnosu na Slogu.\nKomsijski derbi Sloga-Rudar (Baljevac) u nedelju na Gradskom stadinu pocinje u 16,30 casova. U ovom 30. kolu Buducnost ce gostovati kod Zastave u Kragujevcu dok je Metalac Trgovacki ovog vikenda slobodan.


Ogroman račun za struju otkrio plantaže marihuane u Španiji - Sandžak Haber - Sandžačke Internet Novine\nNaslovna Vijesti Hronika Ogroman račun za struju otkrio plantaže marihuane u Španiji\nOgroman račun za struju otkrio plantaže marihuane u Španiji\nMADRID – Španska nacionalna policija, zajedno sa holandskom i belgijskom saveznom policijom i Evropolom zaplenila je, na osnovu ogromnih računa za struju, više od 34.000 biljaka marihuane i uhapsila 17 osoba u nizu koordinisane racije u tri zemlje.\nProcenjuje se da je ukradena struja koja se koristi za napajanje divljih zasada u zatvorenom iznosila preko milion i po evra, navodi se u saopštenju Evropola.\nMreža organizovanog kriminala, koja se uglavnom sastoji od albanskih državljana, radila je tako što je locirala i opremila zgrade u mirnim delovima predgrađa Barselone i zatim ih koristila za masovnu proizvodnju marihuane (3-4 berbe godišnje).\nKriminalci su preusmeravali snabdevanje električnom energijom i vodom kako bi ilegalno gajiloi biljke u zatvorenom. Nakon što se sakupi, marihuana je otpremana u Holandiju skrivena u paletama natovarenim u kamione. Kriminalci su koristili šifrovana sredstva komunikacije, navodi Evropol.\nPrethodni tekstVučić: Danas najteži dan, samo do jutros 47 preminulih\nSledeći tekstNove odluke u cilju suzbijanja širenja korona virusa


Goranu Nakiću Svetosavska nagrada (foto) - Bujanovačke\nPočetna DRUŠTVO Goranu Nakiću Svetosavska nagrada (foto)\nGoranu Nakiću Svetosavska nagrada (foto)\nBujanovačke27. jan 2016.DRUŠTVO, NASLOVNA 1\nPored plakete i diplome Goran je, sa još 30 najboljih studenata i diplomaca Univerziteta u Nišu, dobio i 50.000 dinara koje će potrošiti na neko putovanje\nNIŠ, BUJANOVAC, 27. januar 2016. – Goran Nakić iz Rakovca, student generacije Ekonomskog fakulteta, zajedno sa još 30 najboljih studenata i diplomaca Univerziteta u Nišu, dobio je danas Svetosavsku nagradu na svečanosti u Skupštini grada.\nGoranu i njegovim kolegama gradonačelnik Zoran Perišić uručio je, osim diploma i plaketa, i novčanu nagradu od 50.000 dinara. On je istakao da je grad prepoznao kvalitet i rad a da su „simbolične nagrade“ dokaz da se to ceni.\nOblast koja mi najzanimljivija i koju posebno volim je računovodstvo, revizija i finansije\nGoran za Bujanovačke objašnjava kako će da potroši novčani deo nagrade:\n–Novac ću uložiti u sebe, u obrazovanje i na neko putovanje!\nKako su Bujanovačke već pisale, Goran je mladić iz Rakovca, rođen 1992, a osnovne studije, koje je u roku završio, upisao je 2011. Sada je na masteru a planira da kasnije upiše doktorske studije. Završio je SS”Sveti Sava” u Bujanovcu, ekonomski tehničar-opšti smer. Razredini starešina bio mi je Sreten Jović, a Žarko Đurić i Smilja Lukić neki od omiljenih profesora. Sebe je, kaže, pronašao u ekonomskim naukama, odlično je kapirao sve pojmove vezane za ekonomiju.\n-Oblast koja mi najzanimljivija i koju posebno volim je računovodstvo, revizija i finansije. Izabrao sam ovaj smer na fakultetu, zato što je jedan od težih i malo više kvanititativniji od ostalih smerova, odnosno manje teorijski – objasnio je za naš portal.\nPrevious PostEkskluzivno: Na pomolu koalicija PDD i SNS u Bujanovcu Next PostBujanovački šahisti trijumfovali na turniru povodom Dana Grada Vranja\nOne thought on “Goranu Nakiću Svetosavska nagrada (foto)”\nIdriz 3. marta 2016. at 13:55\nSve pohvale mladiću. Svaka čast!!!


RTS :: Sofija Knežević: Za sve je kriva Ela\nSrbija na vezi Sofija Knežević: Za sve je kriva Ela\nutorak, 12. jan 2021, 11:31 -> 13:12\nBila je najmlađi student koji je sa šesnaest godina primljen na Univerzitet za muziku i dramske umetnosti u Gracu. Jedna je od najlepših žena sveta po izboru magazina Kosmopoliten. Zaljubljena je u džez od detinjstva, otkako je čula numeru Ele Ficdžerald...\nPosle studija u Austriji, i života u Gracu i Londonu, odlazi u Njujork koji postaje "njen grad". Dobija posao profesora na tamošnjem muzičkom koledžu, nastupa na američkoj džez sceni, između ostalog i u čuvenom Karnegi holu... Upoznaje takođe džez muzičara, Eliota, sa kojim je danas u srećnom braku...\nUvrštena je u enciklopediju "Serbian džez bre", a zanimljivo je da se našla u filmu "Duh Balkana" pored Marine Abramović i Anđeline Džoli. Reditelj Herman Vaske koji decenijama snima najitrigantnije svetske umetnike, želeo je da prikaže onu drugu, manje poznatu stranu Balkana.\nLaureat je brojnih nagrada i priznanja kao što je Tesla nagrada za dostignuća u muzici, Unesko Stipendija za mlade talente, a u 2013. godini je izabrana za "Betty Carter Jazz Ahead" program koji prepoznaje izuzetno talentovane umetnike i kompozitore.\nSofija živi i radi u Njujorku od 2011, a zaposlena je kao profesor pevanja u školi "Music School of New York City" od 2012. godine. Sofija Knežević je od prošle godine ambasador nacionalne platforme "Srbija stvara".\nKako se zaljubila u džez, koliko joj je važno poreklo i sredina iz koje potiče i kako "Sejdefu majka buđaše" zvuči u njenoj interpretaciji pogledajte u našem video prilogu.


Šapić: Nema saradnje sa SNS i DJB | N1 Srbija 2\nŠapić: Zarad politike nikada neću odustati od dostojanstva\n|07.02.2018. |18:46 >18:51\nPredsednik opštine Novi Beograd i kandidat za gradonačelnika Beograda Aleksandar Šapić ponovio je da posle izbora ni na koji način neće sarađivati sa Srpskom naprednom strankom ili pokretom Dosta je bilo. Šapić je objasnio i da za dogovor nije dovoljno to da ga neko prihvati za gradonačelnika.\nŠapić je u Danu uživo TV N1 rekao da su uvek postojali pojedinci u različitim strankama koji su se koristili uvredama i klevetama, ali da su u međuvremenu na takva saopštenja počele da se potpisuju i neke organizacije, pre svega Srpska napredna stranka.\nZbog toga, kako kaže, sa SNS-om neće biti nikakve saradnje, uprkos njegovom ranijem stavu da je o interesima građana spreman da razgovara sa svima.\n“Znate šta, ja kad budem postao mašina, dokle god budem bio čovek od krvi i mesa, i emocija, normalno da morate da se vodite shodno svojim emocijama, svojim životnim načelima i uverenjima. Zamislite kakav bih ja čovek bio kada bih samo zarad politike odustao od ljudskog dostajanstva, od karaktera, i od onoga u šta verujem kao čovek. To nikad neću uraditi, makar nikad ne bio ni na jednoj funkciji”, poručio je Šapić.\n“Ko god uđe u parlament, morate nešto da razgovarate sa njima, ali da budemo deo koalicije, za mene je to nemoguće. Neću sarađivati sa njima ni na jedan način”, istakao je predsednik opštine Novi Beograd.\nŠapić je objasnio i da za bilo kakvu saradnju posle izbora nije dovoljno da ga neka partija ili koalicija podrži kao gradonačelnika. To je, kako kaže, samo preduslov, a postoje brojne stvari koje treba da se urade u Beogradu i oko kojih treba da se postigne saglasnost.\nNa konstataciju da se ne pojavljuje često u javnosti, nema TV spotove, niti akcije na terenu, Šapić je rekao da smatra da mu je dovoljna preporuka sve ono što je uradio na Novom Beogradu u prethodnih šest godina kao predsednik te opštine.\nSmatra da je neozbiljno iznositi programe po tačkama, tako da će sa svojim timom narednog utorka predstaviti samo pravac razvoja Beograda i koje oblasti treba da budu favorizovane.\n“A da pričamo o konkretnim stvarima – svima besplatan udžbenik, asfaltiraćemo ovu ulicu… To je neozbiljno”, smatra Šapić i poručuje da neće voditi kampanju na terenu i ići u prigradska naselja gde će razgovarati sa 18 ljudi, niti će da šalje svoj video maerijal televizijama da bi mu posle isekli osam seknudi izjave i stavili ga iza “Milice Zavetnice i Šta radite bre”, dok funkcioneri SNS-a dobijaju četiri uvodna priloga u vestima.\n“Nemam pristup medijima, za šest godina nisam bio u Beogradskoj hronici, a na Studiju B sam bio poslednji put kada sam bio prvak Evrope u vaterpolu”, požalio se Šapić.\nKomentarišući istraživanja javnog mnjenja prema kojima ima 9,2 odsto podrške građana, Šapić je rekao da takve ankete često služe za spinovanje “da se građani odvedu u nekom pravcu”, te da je siguran da nema 9,2 odsto podrške i da će to pokazati izborni dan.\nNa pitanje da li bi kao gradonačelnik išao na Paradu ponosa, Šapić je rekao da lično ne bi, jer nije “ni homoseksualac, ni biseksualac”, ali da takva manifestacija treba da se održi u svakom normalnom gradu, kao i svaki drugi nenasilni događaj koji ne sadrži elemente fašizma ili šovinizma.\nTagovi: Aleksandar Šapić , beogradski izbori\nPa naravno,care. Ako do sada nisi bio uz AVa neces ni kasnije. Podrska.\nVucic se plasi Sapica, jer je Sapic stvarno bio evropski prvak, a Vucic je zabranio cak i PIO Fondu da objavi koliko godina radnog staza ima i gde i kada je nesto radio u zivotu. Vucic, Vulin, Dacic, Stefanovic, Selakovic, Nela Kuburovic i slicni... Gde su oni radili pre toga sto su postali premijeri, ministri... Sem sto su decenijama bili poslanici i primali po 1000-1500 evra sve na narodnoj grbaci... To nigde na svetu nema, da postanes predsednik vlade ili ministar, a da nikada nisi radio nesto konkretno u zivotu.\nNisam stanovnik Beograda, ali mnogo njih meni bliskih jesu, i svi oni kažu da je gospodin Šapić na mestu na kome se nalazi, uradio više nego svi oni njegovi prethodnici zajedno. Žao mi je što ne mogu da i na papiru dam svoj glas.


Oglasio se Jovičić i pričao o Dzjubi: "Kao zvezdaš voleo bih da Dzjuba dođe, svi u Rusiji su pravili igru oko njega" - Crvena zvezda info\nOglasio se Jovičić i pričao o Dzjubi: “Kao zvezdaš voleo bih da Dzjuba dođe, svi u Rusiji su pravili igru oko njega”\n“Imao bi i veliki motiv, voli da igra pred punim stadionom”, poručio je nekadašnji vezista crveno-belih\nUvek će biti oprečnih mišljenja navijača Crvene zvezde oko angažovanja snažnog napadača Zenita Artjoma Dzjube.\nAli kada zavirite na ruske portale, spoznate kolika je tamo zvezda bivši kapiten Zbornaje i čovek koji je godinama bio personifikacija uspeha Zenita.\nSvi se javljaju sa mišljenjima o tome da li bi posle izvesnog rastanka sa klubom iz Sankt Peterburga, Artjom Dzjuba trebalo da pređe u Beograd.\nNeke od najvećih legendi ruskog fudbala pozdravljaju njegov potencijalni prelazak u Zvezdu, drugi se osvrću na njegov vrlo jak karakter i opasnost da u svlačionici napravi toksičnu atmosferu.\nZa Branka Jovičića dileme nema. Nekadašnji vezista Crvene zvezde tvrdi da bi Dzjuba imao veliku uticaj na igru srpskog šampiona, i da bi bi jako motivisan da u Beogradu piše istoriju.\n”Gde god je igrao Dzjuba je imao veliki uticaj na ekipu. Treneri su pravili tim oko njega, čak je i u Zenitu bilo tako, bez obzira što je taj tim pun zvezde. On je čovek sa mnogo titula, voli da utiče na igru tima. Bio bi stvarno veliko pojačanje za Crvenu zvezdu, špic koji voli da daje golove. Jako dobar u vazduhu”, Branko Jovičić.\nPoznato je da je najveća karakteristika potencijalnog Zvezdinog pojačanja igra glavom. Ali reč je o napadaču koji trenerima daje mogućnost da imaju produžetak igre. Ili prostoje rečeno: zna da zadrži loptu.\n”U Zenitu je bio odličan, uz male padova. Ali igra se pravila oko njega. Da ste me pitali pre godinu dana da li imaš šanse da Artom dođe u Zvezdu, bio bih pesimističan. Sada se situacija okrenula. Na ruku mom bivšem klubu idu sankcije ruskim klubovima. Možda će mu to biti motiv”.\nUvek se kod dolaska ovakvih igrača pominje faktor motiva. Jasno je da bi sa Dzjubu Zvezda predstavljala stepenicu niže.\n“O njemu mogu da govorim samo sa fudbalske strane. Nisam delio sa njim svlačionicu, pa da znam kakve su mu navike. Fudbalski, bio bi ogromno pojačanje. I kao zvezdaš voleo bih da dođe u Beograd, baš bih voleo. On je rusku ligu igrao na vrlo visokom nivou, što jasno pokazuje da godine nisu problem. Imao bi i jak motiv. Takav je karakter. Voli da igra pred vatrenim navijačima, pred punim stadionom. A to Zvezda može da mu omogući”.


U oktobru se rađali mali Kragujevčani na svaka tri sata! - Ritam Grada - vesti Kragujevac\nNaslovna Vesti U oktobru se rađali mali Kragujevčani na svaka tri sata!\nU oktobru se rađali mali Kragujevčani na svaka tri sata!\nKragujevac je grad budućnosti! Ali u bukvalnom smislu – budućnosti – jer je za period od 1. do 31. oktobra u našem gradu rođeno čak 228 beba, pa prostom računicom doznajemo da je u proseku na svaka 3 sata jedan mali Kragujevčan došao na svet! Bravo za mame!\nS obzirom da se priča (a i neke statistike to potvrđuju) kako u našem gradu ima mnogo više devojaka nego momaka, izgleda da su se bebe pobrinule da i tu statistiku malo uravnoteže, pa je u proteklom mesecu rođeno 20 dečaka više nego devojčica, tačnije odnos je 124:104 u korist mališana.\nRitam Grada čestita svim roditeljima, u nadi da će se ovakav pozitivan trend nastaviti i u narednim mesecima.\nPrethodni članakTri kineske priče u Pozorištu za decu\nSledeći članakDodatni polasci autobusa na Zadušnice


Lada Largus Cross Quest: Živjela konkurencija i tržišna ekonomija | Ekskluziva.ba\n27.07.2020 / prije 2 mjeseca\nLada Largus Cross Quest: Živjela konkurencija i tržišna ekonomija\nNekada se novi automobil u cijeloj istočnoj Europi, uključujući i naše prostore, kupovao po principu "daj šta daš", pri čemu mušterije nisu imale nikakvu mogućnost izbora. Jedan model, jedan (najviše dva) motora, jedan (ili eventualno dva) paketa siromašne opreme, niste mogli čak ni boju izabrati po svojoj želji nego po ponudi na lageru.\nKoliko je konkurencija i tržišna ekonomija promijenila shvatanja u istočnoeuropskom automobilskom biznisu najbolje se može vidjeti na primjeru AvtoVAZ-a. Nikada kao danas ovaj ruski automobilski proizvođač nije imao toliko modela u paleti, ali i mogućnosti personalizacije vozila, prodajnih akcija, specijalnih serija...\nDanas je AvtoVAZ najavio još jednu posebnu seriju - Lada Largus Cross Quest. Za one koji ne znaju: Lada Largus je ruska verzija prve generacije Dacia Logana MCV, karavana koji je svega 5 godina prodavan u Europi, ali je stekao dosta pohvala zbog velike prostornosti i niske cijene.\nLada je 2012. kupila licencu za ovaj model i posljednjih godina Largus je postao pravi hit na ruskom tržištu. Već dugo se najavljuje opsežan facelift koji će uključiti novo "lice" Largusa po uzoru na novije Ladine modele (Granta, Vesta), no dok se to ne desi predstavljena je Quest serija crossover verzije Cross.\nPosebno izdanje Quest dobilo je nova ergonomska prednja sjedala, poboljšanu zvučnu izolaciju, nove aluminijske felge, sjajna crna kućišta vanjskih ogledala i natpisne pločice s imenom serije specijalnih modela. Sjedišta imaju razvijeniji profil i kombinirane presvlake od tkanine i eko kože.\nKao i u ostalim verzijama, i Quest serija Largusa dostupna je u izvedbama sa 5 ili 7 sjedišta, dok zapremina prtljažnog prostora dostiže fantastičnih 2350 litara. Automobil pokreće 1,6-litarski benzinski motor koji snagu od 106 "konja" prenosi na prednje točkove preko 5-stepenog ručnog mjenjača.\nLargus Cross Quest još se nije pojavio u konfiguratoru Lade, pa je cijena i dalje nepoznata. Trenutno je Lada Largus Cross dostupan u Luxe konfiguraciji po akcijskoj cijeni od 698.310 rubalja (16.350 KM), dok je 7-sjed skuplji oko 500 KM.\nOprema Cross Luxe uključuje klima uređaj, ABS/EBD, zadnje parking senzore, audio sistem (FM, MP3, AUX, USB, Bluetooth) sa četiri zvučnika, kožni servo volan podesiv po visini, 16-colske aluminijske točkove sa gumama Continental, vozačko sjedište sa podešavanjem visine i potporom za lumbalnu struju, maglenke, centralno daljinsko zaključavanje...\nLada Largus Cross Quest\nSaradnja Toyote i PSA Grupe . 29.09.2020 u 11 h 09m\nNakon šest godina vraća se Toyota Urban Cruiser, ovaj put kao klonirani model . 27.08.2020 u 22 h 08m\nToyota i Lexus uskoro ostaju bez V8 motora . 15.08.2020 u 19 h 08m\nU Evropi je to Golf, a koji model je najprodavaniji u svijetu . 08.08.2020 u 12 h 08m\nNovi Yaris stigao na evropsko tržište sa hibirdom od 116 KS . 07.08.2020 u 20 h 08m\nnovi dečko je...\nUživaju u Beogradu i ne skrivaju se: Milijana udata za 53 godine starijeg, a sada šeta novog dečka!...\nu očajnom stan...\nBarjaktarovićka skroz pukla: Jadranka batalila pjevanje, otvara butik čim prođe korona!\n(Foto) Luna podijelila radosne vijesti na Instagramu: Čestitke pljušte sa svih strana!\nza samo 15 min...\nFolk zvijezda glavna atrakcija kod mladenaca: Ceca uzela 100.000 eura bakšiša na romskoj svadbi u Ri...\nStanija ulazi u Bijelu kuću sa svojim obezbjeđenjem: Čuvaće je od Kristijana 24 sata!\nSpavala sam sa tobom, ogriješila sam se: Lili prišla oženjenom zadrugaru, pa uradila ovo... Niko ne...\nLjubavnik u gaćama bježao preko terase, bijesan muž krenuo za njim! (Video)\nGimnastički klub Sarajevo vrši upis novih članova: Godinu dana postojanja i sve veće interesovanje! (Galerija)\nAnimir dama progovorila o Marku Miljkoviću: Otkrila gnusne detalje, slošiće vam se!\nne prestaju da...\nKost i koža, samo silikoni ostali: Ana Nikolić u nikad kraćoj haljini i čizmama preko koljena i mrež...\nstigle u beogr...\nKapuljača, maska, tamne naočare: Ceca stigla u Beograd iz Rima gdje je pjevala na romskoj svadbi! Je...\nJovana Joksimović otkrila čime se sada bavi: Voditeljka ima novu zanimaciju koja je oduševila njene...\nBrena je mrtva za mene! Estradni rat Vesne Zmijanac i Lepe Brene ne prestaje godinama: Ponovo došlo...\nGimnastički klub Sarajevo vrši upis novih članova: Godinu dana postojanja i sve veće interesovanje!...\nSpavala sam sa tobom, ogriješila sam se: Lili prišla oženjenom zadrugaru, pa uradila ovo... Niko ne vjeruje!\nPreimenovati naziv Zavoda u Zavod za zdravstvenu zaštitu žena i materinstva Belma Šoljanin!\nnije se baš pr...\nAdi Bebanić: U Sarajevu sam, ne bih komentarisao kaznu od 50.000 eura!\nVerdasco tuži Roland Garros\nPratite rast djece i spriječite zdravstvene probleme\nTri su faktora...\nHasan Salihamidžić objasnio šta fudbaleri moraju imati da bi potpisali za Bayern\n"ČAST MI JE"\nSchumacherov sin sjeo u očev šampionski bolid i ispunio životni san\nTesla traži dozvolu za prodaju radara\nNovi Yaris stigao na evropsko tržište sa hibirdom od 116 KS\nOd M2 napravili još veću zvijer, pogledajte kako gazi Nirburgringom\nPremium, kineske ili obnovljene gume, koje su bolje?\nPoređenje dva Seat karavana: Napredak automobilske industrije u 50 godina\nToyota i Lexus uskoro ostaju bez V8 motora\nShaquille O'Neal ima problema s Teslom\nFerrarijeva bruka i sramota\nAustrijski superautomobil baziran na Lotus Exigeu košta i do 650.000 eura\nDANAS u 12:00\nUživaju u Beogradu i ne skrivaju se: Milijana udata za 53 godine starijeg, a sada šeta novog dečka! Ne smeta mu njen brak!\nFolk zvijezda glavna atrakcija kod mladenaca: Ceca uzela 100.000 eura bakšiša na romskoj svadbi u Rimu!


SNS STAJLING: Uvucite trenerku u bele čarape - Politika ekspres\nSNS STAJLING: Uvucite trenerku u bele čarape\nSimpatizer Srpske napredne stranke u vojvođanskoj opštini Odžaci tokom proteklih izbora lansirao novi modni hit - bele sportske čarapice u koje je uvučena trenerka\nOdžački naprednjak lansirao je novu modu na prethodnim lokalnim izborima. Koliko je njegova kreacija originalna, najbolje pokazuje to što je za svega nekoliko dana ovaj muškarac postao pravi hit na društvenim mrežama.\nNije ni slutio da je uradio nešto toliko originalno, čega se nisu setili ni žestoki momci devedesetih - poznatiji kao dizelaši, koji su, doduše, zaslužni za do sada neprevaziđeni modni hit - uvlačenje gornjeg dela trenerke u donji.\nOstavićemo mogućnost da je tog dana u Odžacima bilo izuzetno hladno, pa su bele čarape i trenerka iskombinovani iz praktičnih razloga. Ko zna, možda uskoro svetski poznati dizajneri ukradu modni hit iz Odžaka.\njan 23, 2021 1387\n"POČEO SAM DA PIJEM SA 13 GODINA, DOŠAO DO 2 LITRE ŽESTINE NA DAN" Naš poznati glumac prošao kroz golgotu\nOvih dana ne možemo da ga zaobiđemo na TV ekranu, bilo da su u pitanju serije ili…\nmar 17, 2020 1270\nPOZNATA GLUMICA POZITIVNA NA KORONA VIRUS! Publika ostala ZATEČENA, a onda se i ONA OGLASILA\nLista javnih ličnosti koji su pozitivni na korona virus, svakim danom je sve duža.…\nmar 19, 2020 2173\nSKANDAL! GASTARBAJTERI UZ MUZIKU UŠLI U SRBIJU: "OVAKO SE LEČI KORONA" "Nismo više tako mladi, što je život sada znamo. Pruži ruku pomirenja da još jednom pokušamo" (VIDEO)\nOtkako je korona virus zavladao Evropom, naši građani koji rade i žive u zapadnim…\navg 11, 2021 585\nOVDE JE VREME STALO Upoznajte Piramiden sovjetski grad duhova koji je ostao zarobljen u vremenu FOTO, VIDEO\nJedan od najsevernijih naseljenih mesta na svetu, Piramidenu, koji je napušten pre…\nmar 05, 2021 1253\nmaj 16, 2021 841\nZAŠTO MI JE UZE BOŽE, ŠTA DA KAŽEM LUKI? Potresne reči muža porodilje koja je umrla od korone! MAJA IZA SEBE OSTAVILA DVOJE DECE\nMaja Paunović iz Zaječara preminula je od posledica korona virusa, a prethodno je na svet…\nmar 12, 2021 849\nMUŽ JOJ RADI U HITNOJ Nakon burnog razvoda pevačica mu se vratila, priznala da je on izdržava i otkrila velike vesti\nPevačica “Granda” Jelena Gerbec stala je na ludi kamen 2016. godine sa bubnjarem Vladanom…\nVelike i raskošne svadbe nadaleko su poznate kao deo romske kulture, a vrlo je verovatno…\nmaj 16, 2021 572\nPevač Slobodan Đurković takmičio se u "Zvezdama Granda" 2013. godine kada je i stigao do…\navg 11, 2021 1563\nPEKOVIĆ ZAPALIO REGION! Predsednik KS Crne Gore ispod trobojke zapevao: EVO BRAĆE KOJA SMIJU SRPSKI BARJAK DA RAZVIJU\nNa društvenim mrežama se pojavio jedan izuzetno zanimljiv video. Bivši košarkaš i…


"Na turniru će učestvovati šest ekipa sa četiri kontinenta, među kojima je i Srbija. Ovo je značajan turnir za naš grad i Beograd će ponovo biti "dobar domaćin. Učesnici turnira biće reprezentacije Srbije, Dominikanske Republike, Portorika, Senegala, Italije i Filipina. Takođe, ne treba propustiti priliku da se iskoristi i turistička promocija Beograda. Nažalost, već godinu dana imamo borbu sa pandemijom, ali se nadamo da će u narednom periodu situacija biti znatno bolja", istakao je Radojičić.\n"U skladu sa epidemiološkim merama ćemo organizovati i prisustvo publike, ali ćemo obratiti pažnju i na vakcinisane građane. Verujem da će se situacija smiriti i da će prisustvovati optimalan broj ljudi u publici", zaključio je Radojičić.\n"Mislim da ćemo naći zajedničko rešenje i da će turnir biti organizovan kako treba, te da ćemo od njega svi imati koristi, mi rezultatski, ali i Grad i država kao domaćin turnira. Olimpijski kvalifikacioni turnir je velika manifestacija, pored svih ostalih, koja nas očekuje ovog leta, ali verovatno i najbitnija jer samo pobednik ide na Olimpijske igre. Imaćemo šest ekipa koje će biti podeljene u dve grupe, a pobednik grupe ide dalje. Nadamo se da će epidemiološka situacija dozvoliti da bude do 50 odsto publike prisutno i da imamo pravi ambijent domaćeg terena", rekao je Bolić.\n"U slučaju da se neki igrač zarazi, ulazi u kovid protokol i određen period provodi u izolaciji, a pri povratku na teren mora da prođe rigorozne medicinske kontrole. Takođe, svi reprezentativci moraju da prođu medicinski test i kovid protokole. Očekujemo da će u terminu odigravanja olimpijskog kvalifikacionog turnira za muškarce u Beogradu biti većina igrača iz NBA, osim igrača iz Evrolige i da će to biti najjača reprezentacija koja će se okupiti u tom momentu", zaključio je Bolić.\nPodsetimo, reprezentacija Srbije je nedavno saznala da je jedan njen rival odustao od kvalifikacionog turnira u Beogradu, ali je saznala i s kim će se nadmetati u prvoj fazi u Tokiju, ako se "orlovi" tamo plasiraju.


Filmovi kojima ne znamo ime - Page 2 - Forum\nDatum: Utorak, 2016-06-21, 5:17 PM | Post # 16\nSendi, brat je umro od infarkta, a film je The Sixt Man.Vucko, opet si me preduhitrio. Četiri sporazuma sa sobom: Besprekorno koristi svoju reč. Ništa nemoj shvatati lično. Nemoj stvarati pretpostavke. Uvek učini sve što možeš.\nDatum: Utorak, 2016-06-21, 5:39 PM | Post # 17\nDatum: Utorak, 2016-06-21, 8:38 PM | Post # 18\nSreća pa imamo dobre poznavaoce filmova pa brzo dobijete odgovor :) ja sam inače pogledao dosta filmova ali nikad ne zapamtim naslov...\nDatum: Utorak, 2016-06-21, 10:20 PM | Post # 19\npilica, je sama uspela da nadje film koji je tražila Jack & Sarah http://www.imdb.com/title/tt0113448/\nDatum: Utorak, 2016-06-21, 10:24 PM | Post # 20\nVucko, hvala punodelikates, infarkt sta god da je bitno je da je mrtav,hvala\nDatum: Sreda, 2016-06-22, 10:05 AM | Post # 21\nneznam koje je godine ali znam u tom filmu su dva decaka jedan je doziveo udes i ostao je invalid a brat i otac su mu pomagali u svemu neznam naziv trazila sam taj film ali mi nije uspelo da nadjem ako ti mozda znas koji je filma na kratu filma on se prosetao u crkvi sa setalicom\nDatum: Cetvrtak, 2016-06-23, 12:19 PM | Post # 22\nOpet je komedija koja govori o sportu.Radi se o americkom fudbalu.Trener pravi tim od ljudi sa ,,cudnim,, talentom za fudbal.Secam se da je jedan igrac krao iz prodavnice cokoladicu i bezao pa je zbog brzine upao u tim.Ovaj film prate i naviacice koje filmu daju dodatni timski duh.Ne znam iz koje je godine.\nDatum: Cetvrtak, 2016-06-23, 5:19 PM | Post # 23\nSendi jedini koji mi pada na pamet je The Longest Yard 2005, gdje adam sandler glumi\nDatum: Cetvrtak, 2016-06-23, 5:27 PM | Post # 24\nKvija, nije taj,nasla sma ga THE REPLACEMENTSHvala u svakom slucaju\nDatum: Cetvrtak, 2016-06-23, 7:42 PM | Post # 25\nSendi, pogledaj i the longest yard, neces se pokajati :)\nDatum: Subota, 2016-09-10, 2:04 PM | Post # 26\nuporno ga trazim upitanju je decko koji je imao udes 3 momka su mu bagerom isekli ruke i on je imao protezu ruke i hteo da se osevti tim momcima neznam kako se zove taj film uporno ga trazim\nDatum: Ponedeljak, 2016-11-07, 9:28 PM | Post # 27\nLjudi molim vas, vec godinama pokusavam na nadjem taj film i jos uvek nisam uspela. Problem je u tome sto znam samo poslednju scenu filma a desava se sledece: plava devojka je mrtva drogirana i hoce da sedne na krevet s tim sto odlazi do otvorenog prozora misleci da je krevet, naslanja se na prozor i ispada napolje...to je kraj filma...ne mogu da vam opisem koliko me zanima koji je to film, pa ako bilo ko zna nek napise. Hvala unapred\nPage 2 of 2«12Forum main pageTehnička podrska Info centar Vaši problemi vezani za bioskopInformacije Informacije o filmovima Informacije o serijamaZabava Upoznavanje Generalna diskusija Search: Copyright Online Bioskop 2016


Elixir Grupa donirala 30.000 evra za kupovinu kontejnera za postradale od zemljotresa u Hrvatskoj – Podrinske\n– Podržali smo akciju Fonda B92 i SFF-a jer su nam svima, u svetlu aktuelne pandemije i nesreće koja je dodatno zadesila Petrinju i okolna mesta u Hrvatskoj, ukazali na univerzalnu vrednost solidarnosti. Elixir je partner i oslonac zajednica u kojima posluje, spreman da se odazove i u hitnim slučajevima u kojima su ugroženi bezbednosti i životi ljudi. Učestvovali smo u velikoj akciji nabavke respiratora zdravstvenom sistemu Srbije prošle godine, a ovu smo počeli izrazom podrške i solidarnosti sa žiteljima Petrinje koji su ostali bez svojih domova. Izazovi sa kojima se svi danas suočavamo ne smeju voditi u socijalnu izolaciju, već moraju biti pokretači veće empatije, boljeg međusobnog razumevanja i saradnje – rekla je Margareta Musić, upraviteljka Elixir Fondacije.\nVeran Matić, predsednik UO Fonda B92 i izvršni direktor SFF koji su pokrenuli i ovu humanitarnu aktivnost, pozvao je i druge kompanije i pojedince da se uključe u akcije solidarnosti sa narodom Banije.\n– Šteta pričinjena zemljotresima zaista je velika i neophodna je ne samo regionalna, već i međunarodna solidarnost kako bi se efekti štete ublažili i kako bi se u što kraćem vremenskom periodu pronašla rešenja za sve koji su ostali bez krova nad glavom. U prvom koraku, to su privremeni objekti ali već sada treba pripremati akcije podrške za trajna rešenja, nove kuće i druge objekte, čim se stvore vremenski uslovi. Pomoć upućujemo svim postradalima bez obzira na nacionalnu pripadnost – objasnio je Matić.


BUAČ: DOBRA PROVERA PRED MEČ PROTIV VOŽDOVCA – FK Vojvodina\nHome/Pripreme, Prvi tim, Sezona, Vesti/BUAČ: DOBRA PROVERA PRED MEČ PROTIV VOŽDOVCA\nBUAČ: DOBRA PROVERA PRED MEČ PROTIV VOŽDOVCA\nPosle remija njegovog tima sa Krupom, pomoćni trener Vojvodine Vladimir Buač izjavio je da je današnja utakmica poslužila kao dobra provera crveno-belima pred predstojeći meč protiv Voždovca.\nVojvodina i Krupa danas su igrali nerešeno 1:1 (0:0), u prijateljskom meču odigranom na „Karađorđu“.\n– Pre svega, čestitao bih ekipi Krupe na sjajnoj utakmici. Godinama unazad, sa njima gajimo prijateljske odnose, pa se u takvom duhu završila i današnja utakmica, a nadam se da ćemo nastaviti sa odigravanjem međusobnih mečeva. Nama je ovaj susret poslužio kao jedna dobra provera pred utakmicu protiv Voždovca i videli smo dosta mladih igrača, omladinaca i onih koji su na pozajmici. Dobroj i kvalitetnoj ekipi Krupe nije se bilo lako suprotstaviti, a mogli smo da vidimo i na koga možemo ozbiljnije da računamo u narednom periodu, tako da smo dosta dobili ovom utakmicom – kaže Buač.\nU narednom periodu, Vojvodinu očekuje mnogo iskušenja i to na dva fronta.\n– Očekivanja Vojvodine su uvek da pobeđujemo i to se neće promeniti. Kao klub, Vojvodina uvek ima vrlo visoka očekivanja u svakom prvenstvu, pa će tako biti i u naredne četiri utakmice, a naravno i u plej ofu. Za ovu utakmicu nismo mogli da računamo na nekoliko igrača koji su dobili pozive za mlađe reprezentativne selekcije, a nadamo se da ćemo protiv Voždovca imati što manje kadrovskih problema, odnosno da će se povređeni igrači oporaviti i dati svoj maksimum da ostvarimo pobedu – rekao je Buač.\nUtakmica između Voždovca i Vojvodine u 28. kolu Super lige Srbije odigraće se u subotu u Beogradu, sa početkom u 17 časova.\nduka-master2017-03-25T19:55:43+01:0025. marta 2017.|


„Završila sam Visoku školu strukovnih studija za informacione tehnologije ITS, profil za Internet programiranje. Diplomirala sam u decembru 2008. godine. Studijama sam izuzetno zadovoljna, jer je reč o kvalitetnoj visokoškolskoj ustanovi sa stručnim nastavnim kadrom i odličnim uslovima za rad. Prednost je u tome što su cele studije savremene i, po mom mišljenju, mnogo kvalitetnije u odnosu na druge fakultete u Srbiji. Ja sam, pre ITS-a, studirala na američkom univerzitetu i mogu da kažem da ITS ide u korak sa visokoobrazovnim institucijama u Americi.”Pogledajte ostale utiske studenata>>> KRISTINA NAUMOVIĆ, DIPLOMAC CENE I PAKETI STUDIJA Studijski program Broj slobodnih mesta sa popustom


Izložba „Pisma Hilde Dajč“ u Gračanici GracanicaOnline.info\nDom kulture „Gračanica“ i Srpski kulturni centar u Prištini organizuju izložbu „Pisma Hilde Dajč“ Aleksandra Zografa, jednog od najznačajnijih strip autora kod nas, saopšteno je iz Doma kulture. Iza pseudonima krije se Saša Rakezić, umetnik, rođen u Pančevu koji iza sebe ima skoro 40 godina autorskog rada.\nHilda Dajč, beogradska Jevrejka, 1941. dobrovoljno odlazi u logor za Jevreje na Sajmištu, kako bi pomagala zatočenima kao medicinska sestra. Pogubljena je u kamionu „dušegupki“ ugušena gasom. Njena pisma iz logora, upućena drugaricama, govore o užasu fašizma i predstavljaju svedočanstvo o strahotama Holokausta.\n„Kao što je Dnevnik Ane Frank dokument o stradanju Jevreja u Evropi, tako su Hildina pisma svedočanstva jednog vremena, svedočanstvo kako jedna ideologija uništava čoveka, oduzima mu dostojanstvo i pretvara ga u broj. To vreme nikada ne sme da se prepusti zaboravu, to vreme mora da se pamti i da se na njegovim primerima vaspitavaju generacije koje dolaze. Hilda Dajč i njena pisma su jedan od primera na kojima treba vaspitavati mlade, učiti ih aktivizmu i odgovornosti…“ kazao je o izložbi Mladen Šarčević, ministar prosvete, nauke i tehnološkog razvoja.\nOtvaranje izložbe je u četvrtak, 5. decembra 2019. od 19:00 časova u Galeriji Doma kulture „Gračanica“, a pokrovitelj je Ambasada Izraela u Srbiji.\n„Zlatni krst kneza Lazara“ piscu Milisavu Saviću\nObeležavanje martovskog pogroma u Gračanici\nHumanitani koncert za narodne kuhinje na Kosovu i Metohiji\nObjavljeno 3. decembra 2019. by Vladislav ĆupU kategoriji KulturaTagged Aleksandar Zograf, Dom kulture Gračanica, Pisma Hilde Dajč, Saša Rakezić\n23. septembra 2020., 08:26


Google kazna Francuska odsteta po korisniku do 1.000 evra | MTELCG\nFoto: Promo/Google/MONDO portal\nGoogle je već platio gotovo osam milijardi dolara kazni zbog različitih grešaka, namjernih ili slučajnih, koje je napravio na evropskom tlu, ali evropske države i sama EU izgleda nema namjeru da prestanu sa kažnjavanjem sve dok Google ne bude poslovao po zakonima, koji moraju da se poštuju.\nTako je Google ponovo tužen u Evropi, ovog puta u Francuskoj, tužbom, koja je već bila najavljena prije nekoliko nedjelja. Vodeće francusko udruženje za zaštitu prava potrošača pokrenulo je kolektivnu tužbu protiv američkog tehnološkog giganta, kompanije Google, zbog kršenja pravila EU o zaštiti ličnih podataka iz 2018. godine.\nU podnijetoj tužbi, udruženje "UFC Que Choisir" traži odštetu od po 1.000 eura za svakog od 200 Google korisnika, za koje je do sada utvrđeno da su pogođeni zbog Google-ovog korišćenja njihovih ličnih podataka.\nU kompaniji Google nisu željeli da daju komentar na ovu temu.


Naslovnica Novine Tokom Erdoganove posjete Srbiji otvara se šest fabrika, nijedna u Sandžaku\nMirsad 7. Oktobra 2019. At 11:13\nVucic ode u Drvar i iz budzeta bedne i siromasne Srbije pomogne investiciju od milion eura radi sto starih Srba. A Sultan i Halifa kako ga pojedine Sandzaklije zovu ne moze da otvori pogon u Sandzaku. Da nam Allah sacuva Nemacku i da pozivi Angelu Merkel da ne dodje neko drugi ko ce nas odatle napuditi. A ovo je i prilika za Rasima Ljajica da malo pojaca svercerske kanale za svoje ortake bivse a mozda i sadasnje narkodilere.\nIstorija s Peštera 7. Oktobra 2019. At 14:25\nDao je Sultan da se mnoge džamije naprave i obnove


Dr Buda's - Dešavanja\nIzveštaj sa EFTEX-a 2008 ( Rim - 13-15 Jun `08)\nDr Buda’s Lures je po treći put za redom učestvovao na ovogodišnjem sajmu EFTTEX u Rimu od 13. do 15. juna. Svoje proizvode Dr Buda’s Lures je predstavio na štandu C22 sa puno uspeha, uspevši da ostvari puno internacionalnih kontakata uz potpisivanje nekoliko ugovora o zastupništvu sa kompanijama iz Evropske Unije. Po prvi put naročita pažnja je posvećena ručno rađenim, ručno farbanim voblerima od balze koji su privukli mnoge distributere i maloprodaje. Postji ozbiljna namera preduzeća kao i jedne distributorske kuće da po prvi put krene prodaja Dr Buda’s Lures i van Evrope. Za više informacija o našim proizvodima, molimo, kontaktirate nas.\nMini serijal na RTS-u "Kroz centralnu Norvešku"\nZadovoljstvo nam je da Vas informišemo da će u sledeće tri nedelje na RTS-u u popularnom serijalu Lov i Ribolov biti emitovane tri emisije o ribolovu u srednjoj Norveškoj sa varalicama Dr Buda's.\nRibolovačka ekipa Dr Buda's Lures, ekipa RTS-a i ekipa norveške organizacije SINTEF je dve nedelje boravila na slanim i slatkim vodama srednje Norveške i testirala Dr Buda's varalice, uglavnom loveći salmonide.\nSerijal će se emitovati u sledećim terminima:\nDeo 1 - Ponedeljak 19. Novembar (10.05, RTS1) i Petak 23. Novembar (20.30, RTS2)\nDeo 2 - Ponedeljak 26. Novembar (10.05, RTS1) i Petak 30. Novembar (20.30, RTS2)\nDeo 3 - Ponedeljak 03. Decembar (10.05, RTS1) i Petak 07. Decembar (20.30, RTS2)\nPrvi deo govori najviše o istorijskom, kulturnom i ekonomskom razvoju regije oko grada Trondhajma, uključujuci i zaštitu životne sredine, korporativnu odgovornost kao i način uzgajanja i mrešćenja ugroženih salmonidnih vrsta. Drugi i treći deo će govoriti najviše o sportskom ribolovu i karakteristikama Dr Buda's varalica. Nadamo se da će Vam serijal biti zabavan i interesantan i da ćete uživati u prirodnim lepotama srednje Norveške i biti zadovoljni performansama koje prikazuju varalice Dr Buda's.\nIzveštaj iz Norveške\nOd 23 Jula do 6 Avgusta u Norveškoj\nDr Buda’s Ribolovački Tim testira nove Dr Buda’s proizvode na najpoznatijim Norveškim rekama, jezerima i na moru. Takođe, snimaćemo serijal od tri emisije sa srpskom nacionalnom televizijom RTS o pecanju sa Dr Buda’s mamcima u norveškim vodama. Prikazivanje serijala će biti emitovano tokom oktobra i novembra na RTS i RTS Sat TV. Detaljni izveštaj sledi...\n15.06 - 17.06.2007.\nDr Buda’s proizvodi su se našli na najvećem evropskom sajmu ribolova "EFTTEX" u Pragu, Češka. Na štandu C11 u hali 2 posetilo nas je mnogo gostiju.\nNaš novi proizvod, Dr Buda’s Dragon Fly Superior sa fleksibilnim krilima, predstavljen po prvi put, doživeo je veliki uspeh. Veliki broj kompanija je pokazalo svoje interesovanje u uspostavljanju poslovnih kontakata sa našom kompanijom a sa nekim smo ugovorili i izvoz na nova evropska tržišta.\n28.03- 01.04. 2007.\nDr Buda’s proizvodi su izloženi na Niškom sajmu lova i ribolova. Po prvi put smo predstavili naše proizvode domaćoj javnosti. Veliki uspeh i puno zadovoljnih korisnika naših proizvoda, pružili su nam još veću satisfakciju i veliki užitak.\n22.9 - 1.10.2006.\nBlue Crane će učestvovati na "Sajmu lova i ribolova LORIST" u Novom Sadu, Srbija.\nDugo pripremani nastup na ovogodišnjem EFFTEXu u Briselu bio je savršeno mesto za prvu proveru recepcije naših ribolovačkih mamaca. Premijerno predstavljanje programa Dr Buda’s varalica tržištu donelo nam je neslućeno interesovanje veletrgovaca i distibutera ribolovačke opreme ali i predstavnika ribolovačkih timova.\nU tri dana sajma oko 40 kompanija iz Evrope i sa Bliskog Istoka je pokazalo interesovanje za proizvode Dr Buda’s sa željom da budu distributeri u svjim matičnim zemljama. Ovakvo interesovanje strukovne javnosti donelo nam je izuzetno zadovoljstvo i pokazalo nam da su proizvodi Dr Buda’s veoma interesantni i da su pronašli već u prvom prikazivanju put do ribolovaca.\nS obzirom da je veliki broj ineteresenata za Dr Buda’s varalice, a da je samo mali broj uzoraka donešen na sajam, dogovoreno je da tokom jula i avgusta svim interesentima budu poslati uzorci koje će oni ispitivati narednih mesec dana na adekvatnim vodama, dok se prva potpisivanja ugovora očekuju tokom septembra i oktobra meseca ove godine.\nS obzirom da je na EFTTEXu akcenat bio bačen na Dr Buda’s Sajga i Dr Buda’s Dragon Fly, kao potpuno novim varalicama i interesovanje je bilo usmerno najviše ka ovim proizvodima.\nZapaženi nastup na EFTTEX Brisel 2006 pruža nam garanciju da će Dr Buda’s varalice biti u narednim godinama jedan od najdostojnijih takmaca na polju sportskog ribolova.\nOd 30.06. do 01.07.2006. predstavićemo naše proizvode na "Efftex 2006" sajmu u Briselu. Posetite nas na štandu J05.\nPredstavili smo novi tržišnu marku - Dragon Fly


MARA DOO je osnovano početkom 1996. godine kao mala porodična firma za proizvodnju oblatni, koja je konstantno rasla i razvijala se da bi danas imala jednu širu paletu proizvoda po kojima je prepoznatljiva na tržištu. Paleta proizvoda obuhvata:\n- delimično pečene podloge za pizze (obične i integralne) - brzo smrznuta lisnata testa (slana i slatka, sa nadevom i bez nadeva)\n- krompir testa (knedle sa šljivama i kajsijama)\n- filovane pizze ( sa šunkom, CAPRICCIOSA - sa šampinjonima, AL' POLO - sa piletinom, AL'TONNO - sa tunjevinom, MAĐARICA- sa kulenom,\tPRIMAVERA - sa povrćem, MARGARITA - sa sirom\n- pite (višnja, jabuka, bundeva)\nburek (sir, pizza nadev, jabuke) - oblatne (tri reljefa)\n- pečene kore za krempite - mlinci Proizvodni progam je razvijen u saradnji sa stručnjacima Instituta za žito i brašno u Novom Sadu, dok kontrolu ispravnosti proizvoda vrši laboratorija za ispitivanje prehrambenih proizvoda Tehnološkog fakulteta.\nNaš osnovni moto je: KVALITET NA PRVOM MESTU. Već kod prvog nastupa u ocenjivanju proizvoda na Novosadskom sajmu 2004. godine dobili smo 8 medalja za kvalitet, od čega 5 zlatnih. Narednih godina na sajamskim ocenjivanjima dobili smo mnoštvo zlatnih medalja, veliku zlatnu medalju i pehar Novosadskog sajma za visok kvalitet proizvoda. Dobitnici smo Majske nagrade RPK Sombor.\nTradicija osvajanja priznanja se i dalje nastavlja. 2006 godine smo sertifikovali sistem proizvodnje prema HACCP standardima, 2009 godine sertifikat ISO 9001:2000.\nDanas "Marine" proizvode možete naći u vitrinama trgovina širom Srbije. Proizvodi se izvoze u Mađarsku, Crnu Goru, Bosnu i Hercegovinu, Hrvatsku, Švedsku, Australiju, Kanadu i Austriju. INDEX | O NAMA | PROIZVODNI PROGRAM | PRODAJA / DISTRIBUCIJA | KONTAKT


Republika / Šef Bele kuće pobesneo zbog priče o opozivu Tramp: U jednom trenutku pročitaću razgovor sa Zelenskim svim Amerikancima\npetak, 1. 11. 2019.| 20:22\nDonald Tramp SAD Predsednik SAD Impičment Opoziv Ukrajina Predsednik Ukrajine Vladimir Zelenski


ZAPOSLENI U PRAVOSUĐU SUTRA STUPAJU U JEDNOČASOVNI ŠTRAJK – Radio Televizija Caribrod\nZAPOSLENI U PRAVOSUĐU SUTRA STUPAJU U JEDNOČASOVNI ŠTRAJK\n14/01/2019 RT Caribrod\t0 Comments\tCaribrod, Dimitrovgrad, jednočasovni štrajk, Zaposleni u pravosuđu\nZaposleni u pravosuđu sutra stupaju u jednočasovni štrajk kako bi skrenuli pažnju na „višegodišnju diskriminaciju i eksploataciju zaposlenih u pravosuđu“, saopštio je Sindikat pravosuđa Srbije. Rad će obustaviti u periodu od 11 do 12 časova. Osnovni zahtevi sindikata su: promena radnog statusa nameštenika i lica zaposlenih na određeno vreme, kao i izrada akta o proceni rizika radnog mesta.\n← EKIPA RADIO SOFIJE EMITOVALA EMISIJU NEDELJNI RADIO KAFE IZ STUDIJA RADIO CARIBRODA\nU TOKU PRIPREME ZA OSMO IZDANJE HUMANITARNE KAMPANJE „DA NAS BUDE VIŠE”, KOJU REALIZUJU PATRONAŽNA SLUŽBA DOMA ZDRAVLJA I FONDACIJA „ZAMISLI ŽIVOT”, UZ PODRŠKU LOKALNE SAMOUPRAVE, SPONZORA I GRAĐANA →\n25/07/2020 25/07/2020 RT Caribrod\t0\nКАДЕТКИЊЕ ОК „ЦАРИБРОД“ ПОБЕДОМ ЗАВРШИЛЕ СЕЗОНУ\nOČEKIVANA POBEDA STONOTENISERA CARIBRODA


Održana promocija filma "IMAMI ŠEHIDI" u Sanskom Mostu - Medžlis Islamske zajednice Sanski Most\nU petak navečer (10.05.2013.) je u Sanskom Mostu, u organizaciji Udruženja Ilmijje u BiH i Medžlisa Islamske zajednice Sanski Most, održana promocija dokumentarnog filma Imami šehidi.\nProjekat "Musalla 2013" - Radni sastanci u Sarajevu


Građani i sindikati kao nosioci promena i aktivni učesnici u energetskoj tranziciji - Energija, klima i životna sredina\nPoslednji vikend juna, tim Beogradske otvorene škole u programskoj oblasti Energija, klima i životna sredina proveo je radno u Sremskim Karlovcima, u društvu građana i predstavnika sindikata rudarskog basena Kolubara, razgovarajući o važnim pitanjima kao što su kvalitet vazduha i pravedna energetska tranzicija.\nGlasni građani – čistiji vazduh\nU cilju kreiranja lokalnog plana javnog zagovaranja za unapređenje kvaliteta vazduha u Beogradu, Beogradska otvorena škola je 28. i 29. juna 2019. godine u Ekološkom centru “Radulovački“ organizovala obuku „Glasni građani – čistiji vazduh“.\nKo su glavni zagađivači vazduha? Koji propisi regulišu zaštitu kvaliteta vazduha? Koje su institucije nadležne? Ko je odgovoran za kvalitet vazduha? Kome se i na koji način treba obratiti kada želimo da radimo na unapređenju kvaliteta vazduha? Koje su zakonske obaveze grada i opštine, a koje su obaveze zagađivača? Kakve mere su dostupne za unapređenje kvaliteta vazduha? Ko nam može biti saveznik u tom poslu? Ko će nam se suprotstaviti? Šta je javno zagovaranje i kako se ono sprovodi?\nOvo su pitanja na koje su predavači, uz aktivnu participaciju učesnika, pokušali da odgovore tokom dvodnevne obuke.\nNakon uvodnog obraćanja i upoznavanja učesnika, Ognjan Pantić (BOŠ) je održao prezentaciju o rezultatima građanskog merenja kvaliteta vazduha. Učesnici su ujedno dobili i zvanične informacije o postojećem stanju kvaliteta vazduha u centralnim i okolnim beogradskim opštinama. Naglašeno je da podaci do kojih su građani došli samostalnim merenjem ne služe pariranju zvaničnim podacima, već da je njihova svrha širenje svesti o ovom problemu, da se što veći broj ljudi angažuje u procesu merenja kvaliteta vazduha, i da se na određen način utiče na nadležne institucije da dostavljaju precizne podatke i da pravovremeno izveštavaju o kvalitetu vazduha.\nMirko Popović iz Regulatornog instituta za obnovljive izvore energije i zaštitu životne sredine (RERI), upoznao je učesnike sa ulogom koju građani imaju u procesu javnog zagovaranja. U toku predavanja razgovaralo se o samom procesu javnog zagovaranja i neophodnim koracima za njegovo uspešno sprovođenje. Učesnici su došli do zaključka da je, pored neophodnih resursa i razvijene mreže za podršku, strpljenje ključan element za uspešno ostvarivanje cilja javnog zagovaranja.\nDrugog dana obuke, Mirjana Jovanović (BOŠ) je predstavila institucionalni okvir u kojem se razmatra pitanje kvaliteta vazduha u Srbiji, odnosno koji su organi nadležni da prikupljaju i objavljuju podatke o kvalitetu vazduha. Javne politike iz oblasti kvaliteta vazduha je potrebno redefinisati kako bi se efikasnije dolazilo do informacija o stanju kvaliteta vazduha i kako bi podaci bili što relevantniji.\nU nastavku obuke, učesnici su zajednički radili na definisanju dugoročnih i kratkoročnih ciljeva javnog zagovaranja, kao i na kreiranju plana javnog zagovaranja. Radeći u grupama, učesnici su precizirali vremenski okvir za naredne aktivnosti koje treba da dovedu do transparentnih, pouzdanih, javnosti razumljivih, pravovremenih informacija o kvalitetu vazduha.\nSindikati za pravednu energetsku tranziciju u Srbiji\nSa zaposlenima u rudarskom basenu Kolubara razgovaralo se o pravednoj energetskoj tranziciji. Najpre je objašnjen sam koncept pravedne energetske tranzicije, šta on podrazumeva i uključuje, a potom je predstavljena trenutna energetska slika Srbije kao i relevantni primeri iz sveta. Detaljniju analizu, uz naglašenu ulogu sindikata u procesu energetske tranzicije predstavio je Predrag Momčilović, doktorand Geografskog fakulteta. Po završetku predavanja, predstavljene su i potencijalne preporuke za dalje delovanje.\nPoslednjeg dana Seminara, učesnici su imali priliku da razgovaraju sa Samantom Smit, ekspertkinjom za pravednu energetsku tranziciju. Samanta Smit je direktorka Centra za pravednu energetsku tranziciju koji okuplja radnike i njihove sindikate, poslovne subjekte i predstavnike vlasti, kako bi se osiguralo da radnici imaju svoje mesto za stolom prilikom planiranja pravedne energetske tranzicije. Samanta Smit je podelila svoja iskustva koja upozoravaju na potencijalne prepreke. Istovremeno, ponuđena su efikasna rešenja i primeri uspešnih praksi koji mogu koristiti prilikom prevazilaženja izazova u procesu pravedne energetske tranzicije u Srbiji.\nEnergetska tranzicija je neminovnost i potrebno je da budemo pripremljeni za njeno nastupanje kako bi posledice bile što blaže po sve nas.\nObuka je organizovana u okviru projekta „Lokalni akteri za čistu energiju i vazduh“ (LA4CEA), koji Beogradska otvorena škola sprovodi uz podršku Evropske fondacije za klimu (ECF).\nU ranijim fazama projekta, građani iz Lazarevca i centralnih beogradskih opština, instalirali su u svojim domovima aparate za merenje kvaliteta vazduha, kako bi mogli da prate koncentraciju opasnih čestica i da u realnom vremenu dobijaju podatke o stanju vazduha u svojoj sredini. Tom prilikom, građani su bili učesnici seminara na kojem su dobili potrebna znanja o osnovnim parametrima kvaliteta vazduha, načinima merenja, izvorima podataka i relevantnim propisima i institucijama koje su nadležne za kvalitet vazduha, kao i uputstvo za pravilno instaliranje i korišćenje aparata.


Hašim Tači: Danas sam u poseti bratskoj crnogorskoj porodici GracanicaOnline.Info\nHašim Tači: Danas sam u poseti bratskoj crnogorskoj porodici\n18. maja 2016. 4 min read\nNe samo da će ubice srpske dece u Goraždevcu, uvek patiti, nego će ih nadležni pravosudni i policijski organi goniti, sve dok ne budu privedeni pred lice pravde i dok ne budu kažnjeni za to što su uradili. To je danas u Goraždevcu izjavio kosovski predsednik, Hašim Tači,obilazeći crnogorsku porodicu Bešović u ovom većinski srpskom selu,nadomak Peći.\n“Ubistvo dece u Goraždevcu je bio grozan, kriminalni čin i budite uvereni da istraga još uvek traje. Svi koji su učinili zločin, biće procesuirani i nemojte misliti da će se to zaboravoiti. Naprotiv, to se nikada neće zaboraviti, sve će se otkriti i sve će izaći na vidalo i to se više nigde ne sme ponoviti. Istina će se na kraju otkriti i za ovaj i za sve ostale slučajeve. Oni koji su ubili tu decu,te mlade ljude, ne samo da će sami uvek patiti, nego će uvek da budu gonjeni od strane državnih institucija”, poručio je Tači.\nSa svojim najbližim saradnicima,bez prisustva velikog broja ljudi, Hašim Tači je u društvu otpravnika poslova Ambasade Crne Gore na Kosovu, Radovanom Miljanićem, razgovarao sa Bešovićima, kojima je zapaljena kuća za vreme sukoba na Kosovu i obećao im izgradnju nove kuće.\n“Radićemo svi zajedno, i ovde i svuda na Kosovu, na izgradnji novog Kosova. Ovde sam čuo da porodici Bešović treba kuća i ja sam obećao da ćemo zajedno sa drugim kosovskim institucijama, za mesec dana započeti izgradnju kuće za porodicu Bešović, ali i za još jednu crnogorsku porodicu na Kosovu. Ja sam ovde kao predsednik Kosova, da dam podršku za izgradnju novog Kosova, Kosova svih građana, ali sam i kao građanin u poseti jednoj bratskoj crnogorskoj porodici”,rekao je Tači, podsećajući da je Kosovo država, kako je rekao, svih njenih građana, Albanaca, Srba, Crnogoraca, Hrvata, Roma, Bošnjaka.\nOtpravnik poslova AmbasadeCrne Gore u Prištini, Radovan Miljanić, zahvalio se Tačiju na,kako je rekao, brizi za kosovske Crnogorce.\n“Zahvaljujem se predsedniku Tačiju jer je našao vremena i senzibiliteta da poseti jednu pravu crnogorsku porodicu, jednu od retkih crnogorskih porodica u Metohiji. Biće to jako lepo primljeno i u Crnoj Gori i to je veliki plus za predsednika Kosova. Porodica profesora Bešovića je jedna od retkih crnogorskih porodica koja još živi u Metohiji, koju su nekada naseljavali Crnogorci u velikom broju”, podsetio je Miljanić na situaciji u Metohiji pre sedamnaest godina.\nDimitrije Bešović (31), diplomirani pravnik, zaposlen u Kosoovskoj policiji, nada se da će njegova supruga i otac Milovan, profesor u školi u srpskom selu Osojanu,koja radi po sistemu Ministarstva obrazovanja Republike Srbije, vrlo brzo useliti u novu i komfornu kuću. Dimitrije kaže i da je jedini Crnogorac u Kosovskoj policiji.\n“Mislim da Crnogorci u institucijama Kosova nisu dovoljno zastupljeni i onako kako bi trebalo”,kaže Dimitrije i dodaje da je poseta Tačija njegovoj porodici, jedinstvena prilika da se iznese stav ovdašnjih Crnogoraca. “Osim ove tri porodice u Goraždevcu, mislim da u Peći nema više Crnogoraca”,tužno dodaje Bešović.\nHašim Tači i Radovan Miljanić,složili su se da nema nijedne prepreke da se ne ratifikuje sporazum o demarkaciji granice između Kosova i Crne Gore i da će se to vrlo brzo desiti,bez obzira na protivljenje opozicije.\n“Demarkacija je u intereseu i Kosova i Crne Gore,u interesu države i državnosti i prioritet je da se to desi. Ionako,za deset godina, te granice neće ni postojati, jer ćemo svi biti deo evropske porodice”, rekao je kosovski predsednik.\nUključenje Crnogoraca u Ustav Kosova, takođe nije sporno,samo što će to biti u okviru sveobuhvatnih ustavnih promena koje se moraju desiti na Kosovu,tvrdi otpravnik poslova Ambasade Crne Gore na Kosovu.\n“Mi nemamo nijednu dilemu da Crnogorci neće biti ustavno verifikovani, ali takođe razumemo da ne može samo zbog crnogorskog nacionalnog pitanja da se menja Ustav. Predstoje opsežne ustavne promene na Kosovu, mislim na ovlašćenja predsednika, na novi izborni zakon i tako dalje, tako da mi nijednog trenutka ne sumnjamo da će Crnogorci postai ustavna kategorija”,optimista je Miljanić, iako Crnogorci većosam godina čekaju dase to desi.\nNa kraju posete crnogorskoj porodici Bešović, nenajavljeno i mimo protokola, kosovski predsednik, Hašim Tači, obišao je i oštećenu kuću Miomira Dakića, Srbina iz Goraždevca i obećao mu pomoć za obnovu kuće, u isto vreme kada počne i izgradnja kuće Bešovića.\n“Kaže, da će mi popraviti kuću”, malo stidljivo kaže Dakić.\nZa vreme posete Hašima Tačija Goraždevcu,na ulicama je bilo ljudi,kao i svakog dana u to vreme. Na pitanje da li znaju ko je danas posetio njihovo selo, kažu da nemaju pojma i da ih politika ne interesuje. Pred kamere ne žele, žele samo mir i da se nikada i nikome ne ponovi avgust 2003.godine, kada je na reci Bistrici ubijeno dvoje, a ranjeno četvoro srpske dece, dok su se bezbrižno kupali.\nPrevious Opština Obilić će pomoći svima koji žele da se vrate na svoja ognjišta\nNext Isa Mustafa u Gračanici\n3. decembra 2021., 04:13


RUSI POJAČAVAJU OFANZIVU U DONBASU: Ukrajina odbacuje mogućnost PREKIDA vatre\nAutor: Glas javnosti 22.05.2022. u 11:09\nUkrajina je odbacila mogućnost prekida vatre ili ustupaka Moskvi dok Rusija pojačava ofanzivu u istočnom regionu Donbas nakon prekida isporuke gasa Finskoj, a poljski predsednik Andžej Duda se sprema za današnje obraćanje ukrajinskom parlamentu.\n- Situacija u Donbasu je ekstremno teška - rekao je u noćašnjem obraćanju ukrajinski predsednik Vladimir Zelenski i dodao da ruska vojska pokušava da napadne gradove Slovjansk i Severodonjeck, ali da ukrajinske trupe sprečavaju njeno napredovanje.\nNjegov savetnik Mihajlo Podoljak odbacio je mogućnost pristajanja na prekid vatre i rekao da Kijev neće prihvatiti nikakav dogovor sa Moskvom koji obuhvata predaju teritorije.\nPodoljak je rekao da bi takvi ustupci imali negativne posledice po Ukrajinu jer bi Rusija udarila još jače nakon pauze u borbama.\nNedavno su pozive za momentalni prekid vatre uputili američki ministar odbrane Lojd Ostin i italijanski premijer Mario Dragi.


Bioskopske projekcije, čak i za najizolovanije srpske sredine na KiM GracanicaOnline.Info U svim srpskim sreidnama širom Kosova i Metohije ponovo će biti organizovane bioskopske projekcije zahvaljujući „putujućen bioskopu“ koji organizuje Dom kulture u Gračanici.\n24. septembra 2018. 1 min read\nU narednih deset dana projekcije će biti prikazane u Ranilugu, Donjoj Gušterici, Goraždevcu, Šilovu, Osojanu, Prilužju, Velikoj Hoči, Leposaviću, Pasjanu i Štrpcu.\nNamera je da se u ovim, i ostalim sredinama u koje će bioskop doći, vrati publika velikom platnu, aktuelnoj produkciji i vrednoj kulturnoj ponudi. Uslovi prikazivanja su različiti od školskih sala, pomoćnih objekata, do prostorija koje koriste domovi kulture. U proteklom periodu ove događaje podržavao je reditelj Danilo Bećković sa svojim filmovima, a zahvaljujući Ministarstvu kulture Vlade Republike Srbije i Jugoslovenskoj kinoteci, Dom kulture ,,Gračanica“ je tehnički opremljen da realizuje ove projekcije.\nRanilug: 24.9.2018. 19:00 i 21:00,\nDonja Gušterica: 25.9.2018. 18:00 i 20:00,\nGoraždevac: 26.9.2018. 19:00 i 21:00,\nŠilovo: 27.9.2018. 18:30 i 20:30,\nOsojane: 28.9.2018. 11:00 i 13:00,\nPrilužje: 1.10.2018. 19:00 i 21:00,\nLeposavić: 3.10.2018. 18:00 i 20:00,\nPasjane: 4.10.2018. 17:00 i 19:00,\nŠtrpce: 5.10.2018. 17:00 i 19:00.\nTags: bioskop Dom kulture na KiM\nPrevious Dani Opštine Gračanica: Izložba slika i svečana akademija\nNext „Otvorimo zavesu“, tri predstave „Teatra 5″ Pete beogradske gimnazije\nSvetski dan igre obeležen na zvečanskoj tvrđavi i u Kosovskoj Mitrovici\n20. juna 2021., 01:40